Austrija: Neonacisti upali na obeležavanje oslobadjanja logora\nGrupa neonacista upala je na ceremoniju obeležavanja oslobadjanja nacističkog koncetracionog logora Mathauzen u Austriji, saopštila je danas policija. Prema rečima očevidaca, medju kojima i predsednika Komiteta Mathauzen Vilija Mernjija, grupa ljudi u crnom i sa kapuljačama upala je na ceremoniju u pratećem kampu nekadašnjeg koncentracionog logora Ebenze, skandirajući "Hajl Hitler" i uz nacističke pozdrave, a onda su pobegli. Preživeli logoraši iz Mathauzena prisustvovali su juče ceremoniji obeležavanja 64. godišnjice oslobadjanja kampa koji je bio u sastavu Mathauzena. Danas se u glavnoj zgradi nekadašnjeg logora smrti na severu Austrije okupilo oko 7.000 ljudi, medju kojima su i predsednik Austrije Hajnc Fišer i predstavnici verskih zajednica, i pozvali na odbacivanje svih vidova rasizma. U Mathauzenu i pripojenim kampovima (aneksima) je tokom Drugog svetskog rata ubijeno ili je umrlo oko 100.000 od oko 200.000 deportovanih osoba, navodi Beta.


Kompleks u Rajićevoj\nJedan od projekata čija je izgradnja stopirana još 2010. godine ponovo je promotivno aktivan, a kao što smo već pominjali, projekat je prošle godine promovisan i na MAPIC sajmu u Kanu.\nU novoj promotivnoj kampanji investitor se fokusirao na predstavljanju shopping centra koji će se nalaziti u okviru ovog višefunkcionalnog zdanja. Maloprodajni centar će imati oko 15.300 kvadrata prostora za izdavanje, kao i 500 parking mesta u podzemnoj garaži. Komercijalni deo objekta imaće 3 podzemne i 6 nadzemnih etaža, a pošto će jednom stranom izlaziti i na Knez Mihajlovu, glavnu pešačku ulicu, malom pijacetom biće povezan sa javnim prostorom pešačke zone. Za ovaj projekat arhitektonsko rešenje ponudili su arhitekte Milan i Vladimir Lojanica. Objekat bi trebalo svojim skladnim izgledom da se uklopi u postojeću arhitektonsku celinu, a posebnim fasadnim elementima pratiće estetiku i linije okolnih zgrada. Iako su čitaoci Beobuilda imali više prilika da se upoznaju sa detaljima o kompleksu, činjenica da se ušlo u promociju komercijalnih sadržaja i da je promo kampanja ponovo oživela, a da je projekat dobio i svoj internet sajt, možda se moze zaključiti da se kompleks u Rajićevoj priblizava realizaciji.


KUĆA LJUDSKIH PRAVA: SAMOSTALNO TUŽILAŠTVO I SUDSTVO USLOV PRAVNE DRŽAVE\nKuća ljudskih prava i demokratije ocenila je da je jačanje institucija predstavlja jedan od najvećih izazova na evropskom putu Srbije, pogotovo sudova i tužilaštva.\nNerasvetljene afere, poput prisluškivanja državnog vrha, slabe državne institucije - urušavaju vladavinu prava, ocenio je Dragan Popović iz Centra za praktičnu politiku.\n"Kada se u javnosti otvori neka afera, ona ruši institucije iznutra, ako se ne zatvori. Tužilaštvo ne izađe sa informacijama koje bi stavile tačku na to", rekao je Popović na predstavljanju komentara Kuće ljudskih prava na godišnji izveštaj Evropske komisije u napretku Srbije za 2013. godinu.\nPrema njegovim rečima, samostalno tužilaštvo i sudstvo na koje neće uticati političari predstavlja veliki izazov.\nU komentaru se ističe i da političko usmeravanja borbe protiv korupcije vodi slabljenju institucija, i dugoročno ugrožava borbu protiv korupcije.\n"Neophodno je da političari prestanu da se na bilo koji način mešaju u rad nadležnih institucija", stoji u komentaru.\nNavodi se i komentar vezan za Ustav Srbije, koji je, kako se ističe, snizio dostignuti nivo ljudskih prava prethodno propisan drugim pravnim aktima.\nSkupština Srbije, kako se ističe, ne primenjuje odluke Ustavnog suda Srbije, naime, nijedna od 27 odluka u prethodnoj godini kojima su članovi zakona proglašavani neustavnim nije implementirana odlukama parlamenta.\nKritikuje se i to što nema suštinskih pomaka u kontroli Vlade Srbije od strane parlamenta.\nJelena Džombić iz Helsinškog odbora za ljudska prava govorila je o ljudskim pravima i zaštiti manjina.\nNema rezultata u istragama zbog pretnji braniteljima ljudskih prava, pravljenja crnih lista, kao ni aktivnosti uperenih protiv medija u Srbiji, što prema njenim rečima, narušava pravo na slobodu govora, pravo na slobodu udruživanja i okupljanja.


Odnos profita i rizika po operaciji - Teletrade\nOdnos profita i rizika po operaciji\nTrenutni rezultati svih nezatvorenih pozicija i ranije fiksirani nivoi profita ili gubitka će uvek biti tačno prikazani na vašem trgovinskom terminalu. Prema tome, obično se možete osloniti na približni proračun potencijalne dobiti i rizika za svaku transakciju kako biste pravilno izračunali moguće posledice. Postoji jednostavno pravilo: kod većine valutnih parova, kada se trguje sa jednim standardnom lotom, vrednost jednog pipa iznosi oko 10 američkih dolara. To znači da ako otvaranjem pozicije računamo na profit od 100 pipa, uz obim trgovine od 2 lota, onda možemo izračunati našu potencijalnu dobit na sledeći način:\n2 lota х 100 pipa х $10 = $2000\nNa isti jednostavan način možemo izračunati i rizik od potencijalnog gubitka. Ako smo Stop Loss postavili 40 pipa ispod nivoa otvaranja, tada rizik ima sledeću vrednost:\n2 lota х 40 pipa х $10 = $800\nRizik možete umanjiti trgujući sa jednim lotom. U tom slučaju maksimalno mogući gubitak iznosi:\n1 lot х 40 pipa х $10 = $400\nAko konkretnu trgovinsku operaciju otvaramo u smanjenom obimu od 0,1 lota, rizik je takođe mali i iznosi:\n0,1 lot х 40 pipa х $10 = $40\nMeđutim, činjenica je da smanjen rizik za posledicu ima i smanjenje profita.\nPravilo «10 dolara» važi za najpopularnije valute, kao što su EUR/USD i GBP/USD: kod kojih 1 pip pri jednom lotu vredi tačno $10. Inače, taj odnos važi za svaki valutni par u kome američki dolar ima ulogu kotirajuće valute, uz uslov da 1 lot iznosi 100 000 jedinica bazne valute. Za navedene valutne parove 1 lot iznosi 100 000 evra, odnosno funti sterlinga, a vrednost jednog pipa je u oba slučaja 10 dolara. Za valutni par AUD/USD jedan pip vredi 1,5 puta više, odnosno ne $10, već $15, jer standardni lot iznosi 150 000 australijskih dolara (ozija), a ne 100 000.\nTakođe 150 000 jedinica iznosi jedan lot kada su valutni parovi USD/CHF i USD/CAD u pitanju. Međutim, obračun vrednosti jednog pipa je ovde za nijansu složenija, kao i kod svih valutnih parova kod kojih se dolar nalazi na prvom mestu u valutnom paru.


Naslovna/Politika/Zvizdić poredio Dodika sa Hitlerom i Čaušeskuom!\nDenis Zvizdić i Milorad Dodik\nOdlazeći predsjedavajući Savjeta ministara BiH Denis Zvizdić mogao bi biti smijenjen i prije nego što uskoro bude formiran novi savjet ministara, na čijem čelu će biti Zoran Tegeltija iz SNSD, koji je dobio većinsku podršku na nedavnim konsultacijama parlamentarnih stranaka sa članovima Predsjedništva BiH.\nTo je najavio i poslanik SNSD u Predstavičkom domu Parlamentarne skupštine BiH Staša Košarac.\nKošarac je izjavio da se na sastanku u Sarajevu, sa zamjenikom državnog sekretara SAD Džonom Salivenom, Zvizdić skandalozno ponašao, iznoseći najnegativnije i najuvredljivije tvrdnje o kadrovima SNSD, a posebno o lideru te stranke i predsjedavajućem PBiH Miloradu Dodiku, zatim Republici Srpskoj Srbiji i Rusiji.\nZvizdić je zamolio Salivena da Amerika podrži i učini sve, dok je još koju sedmicu on predsjedavajući Savjeta ministara, da Savjet ministara BiH pod njegovim vodstvom donese svoj prvi nacionalni godišnji program, koji predstavlja dokument koji dostavljaju države koje imaju MAP status u NATO, nakon čega bi bio aktiviran akcioni plan za članstvo u NATO (MAP) za BiH.\nIz diplomatskih izvora se saznaje da je Zvizdić, inače član SDA, na sastanku sa Džonom Salivenom, kojem su pored američke delegacije prisustvovali i ministar bezbjednosti BiH Dragan Mektić, i ministar finansija Vjekoslav Bevanda, iznio najružnije uvrede na račun Milorada Dodika, nazivajući ga autokratom, koji se ponaša kao Hitler, Čaušesku ili Staljin, i koji javno govori da ne želi da vidi BiH u NATO.\nZvizdić je rekao Salivenu, kako navodi diplomatski izvor, da je Dodikovo antinatovsko raspoloženje pod direktnim uticajem Beograda i Moskve.\nIzvori kažu da je Zvizdić rekao da BiH može ići naprijed samo uz ključnu ulogu SAD, navodeći kako između prozapadnih i antizapadnih snaga, Balkan može ići naprijed samo ako pobjede prozapadne snage.\nZbog svega ovog poslanik SNSD u PBiH Staša Košarac potvrđuje da se razmatraju modeli Zvizdićeve smjene, jer nema podršku SNSD.\n– Jedan od modela smjene Zvizdića je i pokretanje inicijative za smjenu u PD parlamenta BiH, gdje su za njegovu smjenu potrebne 22 ruke – ističe Košarac.\nNakon tirade protiv RS i predsjedavajućeg PBiH Milorada Dodika, Denis Zvizdić na kraju sastanka nije propustio da pred Salivenom ospe paljbu i po medijima u Srpskoj, koji su, kako je on rekao, “svi u službi Dodikovog SNSD”.\nBošnjaci blokiraju izbor Savjeta\nMilorad Dodik izjavio je da ustavna i zakonska obaveza Predsjedništva, u vezi sa imenovanjem predsjedavajućeg Savjeta ministara neće moći biti ispoštovane, jer predstavnici bošnjačkih političkih partija imaju svoje kalkulacije koje nisu u interesu ostala dva naroda, niti u interesu RS. Bošnjački političari ignorišu i Ustav i zakon i preporuke s najviših evropskih adresa o neophodnosti bržeg formiranja vlasti.\n– Prije samo mjesec dana u FBiH bila je histerija u vezi sa neophodnošću poštovanja Zakona o zastavi koji ja, uzgred budi rečeno, nisam bio prekršio. Šta se desilo u međuvremenu, pa da zakonoljupci zaćute, odnosno učine sve da Savjet ministara ne bude formiran – naglasio je Dodik.\nDenis Zvizdić Dragan Mektić John J. Sullivan Milorad Dodik NATO Predsjedništvo BiH SAD Staša Košarac\nRTRS: Odgovor ministra Dragana Lukača na Mektićeve napade na institucije Srpske


Povodom jedinstvenog uspeha �Orion TV-a�, izvršni direktor kompanije Slobodan đinović ističe � �Očekivali smo dobar odziv, ali smo ipak bili iznenađeni dinamikom instalacija i komentarima korisnika. Srećni smo, jer je prosečna ocena aplikacije od čak 4.6 na ovolikom broju korisnika rekordan uspeh, ali i činjenicom da je �Orion TV� iza sebe ostavio i aplikacije poznatih brendova. Zanimljivo je da su ispred nas samo 3 aplikacije, i sve namenjene komunikaciji - https://play.google.com/store/apps/top?hl=sr.\n�Čvrsto verujemo , da je zasluga popularnosti, naš sluh za želje i sugestije korisnika, ali i nesebična pomoć da nam skrenu pažnju na modele telefona i velik broj verzija Android Sistema i podsistema, koji se u realnosti pojavljuju. Na žalost, mali broj korisnika još uvek ima problem da reprodukuje neke ili sve TV kanale kroz Orion TV, dostupan na platformama za iOS i Android�. Nismo slutili da je značajan broj mobilnih aparata na tržištu za koje smo smatrali da imaju adekvatne kodeke, koji i jesu problem broj jedan, rutovani aparati. Ipak, na ovakvom korisničkom uzorku, 99% problema je rešen!�\nŽeleo bih takođe da napomenem da korisnici uskoro mogu očekivati dodatne funkcionalnosti poput jedinstvenog EPG-a (programskog vodica), zatim Catch-up (vracanje pograma do 72h u nazad), ali i verziju aplikacije za mobilne uređaje za Windows OS.\nAplikacija za praćenje uživo TV kanala na mobilnim telefonima - �Orion TV�, od nule do 300,000 instalacija za samo 60 dana, plasirana među pet najpopularnijih u kategoriji besplatnih Android aplikacija i oborila sve rekorde po broju poseta svojih strana na GOOGLE i App Store-a!\nZanimljivost je oprečnost zahteva korisnika van granica Srbije, u odnosu na korisnike u Srbiji po pitanju želja za novim TV kanalima koji bi se nalazili na Orion TV. U skladu s tim, intenzivno radimo i na puštanju novih domaćih TV kanala, na zahtev korisnika van Srbije, ali i na traženju dodatnih prava za kanale iz standardne ponude Orion IPTV.\nPrvobitno aplikacija �Orin TV�, zamišljena je kao dodatna usluga korisnicima Orion IPTV. Sada je jasno da je prerasla namenjenu ulogu, da je sama sebi dovoljna, da izuzetno brzo raste i razvija se, te da su korisnici, apsolutno potvrdili njenu nezavisnost i spremnost da nastave korišćenje pod komercijalnim uslovima.\nDa podsetimo, zainteresovanim korisnicima je potreban samo mobilni telefon i Internet - brzine do 2 Mbps, ali i Android verzija 4.1 i više, odnosno 1 GB radne memorije.\nDa bi testirali aplikaciju, jednostavnost ali i svoj telefon pre konačne odluke o korišćenju, zainteresovani aplikaciju mogu preuzeti potpuno besplatno pretragom, imena �Orion TV�, na listi najpopularnijih aplikacija, ili sa sledećih adresa:\nBesplatni test period aplikacije i dalje je u toku!\nZa detaljnije informacije o aplikaciji posetite www.oriontv.rs


Stiv Balmer najbogatiji vlasnik kluba na svetu\n„Forbs” je objavio listu milijardera koji su većinski vlasnici sportskih klubova širom sveta, a na njoj se nalazi 63 imena. Oni su zbirno „teški” 263 milijarde evra (u dolarima, kao što daje ovaj magazin, to iznosi 285 milijardi) i obuhvataju 81 klub iz sedam sportova i 12 liga. Stiv Balmer je najbogatiji vlasnik nekog kluba, sa 21,7 milijardi evra. Ovaj bivši dugogodišnji izvršni direktor Majkrosofta platio je pre dve godine dve milijarde dolara za Los Anđeles „kliperse”. Tada je NBA bila primorana da nađe novog vlasnika pošto je dotadašnjeg, Donalda Sterlinga, doživotno izbacila iz lige zbog rasističkih komentara (plus kazna od 2,3 miliona evra). Balmer je platio tri i po puta više od prethodne rekordne cene prilikom prodaje nekog NBA kluba. Na drugom mestu je naftni magnat i\n03.12.2015 u 14:25\nZakerbergova humanost pod sumnjom\nDruštvena mreža „Fejsbuk”, uprkos tome što broji milijardu i po korisnika, nije na naročito dobrom glasu, a ta negativna slika prenela se i na njenog osnivača Marka Zakerberga (31), koji je često predstavljen kao štreber i nezgodna osoba. Ni njegov humanitarni rad i višemilionske donacije nisu promenile tu predstavu. Do sada. Posle najave da će tokom života pokloniti 99 odsto svojih akcija u „Fejsbuku”, koje trenutno vrede 45 milijardi dolara, svet će možda početi da misli lepše o ovom milijarderu. U otvorenom pismu tek rođenoj ćerki, kojoj su dali ime Maks, Zakerberg i njegova supruga Prisila Čen obavestili su javnost da su osnovali „Čen Zakerberg inicijativu”, humanitarnu organizaciju kroz koju će usmeravati novac. Ciljevi fondacije, kako je navedeno, biće pomeranje granica ljudskih


Vesti online / Vesti / Svet / "SAD se ne plaši Al Kaide"\n"SAD se ne plaši Al Kaide"\nPredsednik Barak Obama je izjavio da pretnje bezbednosti SAD nikada neće naterati Sjedinjene države da se povuku iz sveta i istakao da se "Amerikanci ne plaše".\nPredsednik Amerike Barak Obama\nObama je tako u sredu reagovao na nove pretnje Al Kaide zbog kojih su\nSAD zatvorile 19 diplomatskih predstavništava i evakuisale Ambasadu u\nObama je rekao da su sada "složena vremena" za američku vojsku, uz velike promene, posebno na Bliskom Istoku i u Severnoj Africi. Obama je rekao da će SAD ostati "najveća sila slobode koju je svet ikada poznavao", a da je vojska je sastavni deo te misije. Ali, ukazao je da SAD moraju da prednjače po idealima i vrednostima.\nObama je u sredu razgovarao s vojnicima i njihovim porodicama u bazi Mornaričke pežadije Keml Pendlton (Camp Pendleton) u pustinji južno od Los Anđelesa.\nOdluka o zatvaranju američkih ambasada na Bliskom istoku i u Africi doneta je pošto je presretnut telefonski razgovor prvog čoveka Al Kaide Ajmana al Zavahrija i šefova drugih ogranaka te terorističke grupacije, objavio je u sredu američki vebsajt Dejli bist.\nU tom razgovoru Ajman al Zavahri je za vođu Al Kaide na Arabijskom poluostrvu, sa sedištem u Jemenu, imenovao Nasera al Vajčija čime je on takoreći postao zamenik šefa Al Kaide. Sjedinjene Države smatraju da je ogranak u Jemenu najaktivniji u toj ekstremističkoj organizaciji.\nPored Zavahirija i Vajčija u prisluškivanoj tele-konferenciji su učestvovali predstavnici Al Kaide u islamskom Magrebu, Islamske države Iraka, Islamskog popkreta Uzbekistana, pakistanskih talibana, Boko Harama, islamista sa Sinaja - navodi Dejli Bist, pozivajući se na tri američka obaveštajna zvaničnika.\nPortparolka Stejt departmenta Džen Paski izjavila je 5. avgusta da\nće američka diplomatska predstavništva u 19 gradova u muslimanskim\nzemljama biti zatvorena čitave ove nedelje zbog mogućih napada\nTokom prisluškivanog razgovora plan napada je pominjan uopšteno, kao i prisustvo timova već raspoređenih da ih izvedu, navodi se dalje. Vlasti Jemena su u sredu saopštile da su osujetile plan Al Kaide za zauzimanje dva grada i naftnih postrojenja, uz sabotiranje gasovoda i otimanje stranaca.\nSVET "Nasilje u Iraku može da destabilizuje ceo region"\nSVET Tramp poručio Iranu: Amerika posmatra\nSVET SAD u strahu zatvorile ambasade\nPetak 09.08.2013. 10:39\npa dobro za bed belu kucu ako je tako onda ostaje da se boje samo- SAMI SEBE ili ih svi ostali vole toliko da se mreza al-kaide ogromno i neumorno siri


Dugogodišnji problemi stigli na naplatu: Rudnici Elektroprivrede BiH napravili rekordni gubitak od 77 miliona KM - Megafon\nVi ste na:Početna»Analize»Dugogodišnji problemi stigli na naplatu: Rudnici Elektroprivrede BiH napravili rekordni gubitak od 77 miliona KM\nDugogodišnji problemi stigli na naplatu: Rudnici Elektroprivrede BiH napravili rekordni gubitak od 77 miliona KM\nAugust 5, 2021 Nema komentara\nVišemilionski gubici rudnika zbog neracionalnog poslovanja (Foto: Ilustracija)\nAutor: Megafon.ba/ Transparentno.ba\nŠest od sedam rudnika iz sastava Elektroprivrede BiH prošle godine napravilo je gubitak od 77 miliona KM i on je najveći u posljednjih pet godina.\nOd 2017. prihodi ovih rudnika konstantno padaju i danas su manji za preko 53 miliona KM, plate i doprinosi se ne isplaćuju redovno, državi se duguje za poreze i koncesione naknade pa su kratkoročne obaveze na kraju prošle godine iznosile skoro 800 miliona KM što je znatno više nego ranije.\nRudnici prezaduženi da bi kreditima unaprijedili poslovanje\nMilioni za iznajmljivanje mahanizacije\nPrihodi manji a zapošljavaju nove radnike\nRMU Kakanj od 2017. godine kada je poslovao pozitivno konstantno bilježi gubitke i pad prihoda a samo prošle godine iskazali su gubitak od 9,5 miliona KM.\nOvaj rudnik kao i ostali izdvaja značajna sredstva svake godine za angažovanje privatnih mašina a samo prošle godine pomenutoj firmi Trgošped (koja iznajmljuje mašine RMU Zenica i RMU Breza) platili su oko 960.000 KM. Revizori su primjetili da se gorivo ove privatne firme skladišti u istom rezervoaru u kojem se nalazi dizel gorivo Rudnika Kakanj koje je oslobođeno plaćanja putarina. Zato se nisu mogli uvjeriti da se ovo dizel gorivo vrijedno nekoliko miliona KM na koje se ne plaća putarina zaista i potrošilo u svrhu proizvodnje.\nPoslovali loše ali povećali plate menadžmentu\n„Predviđena povećanja plaća za zaposlene u neproizvodnim organizacionim jedinicama nisu osnovana niti opravdana, jer nisu direktno vezana za ostvarenje proizvodnje. S obzirom na to da je ugovorima sa direktorom i izvršnim direktorima utvrđeno da nemaju pravo na stimulaciju, plaćeni prekovremeni rad i rad u komisijama, obračun i isplata ovih naknada na plaću nisu opravdane“, navodi federalni revizor i dodaje da je direktoru na ime ovih naknada u jednom mjesecu plata uvećana za 255 KM, a da nije umanjen topli obrok.\nDa je finansijsko stanje u ovom preduzeću gore nego što se prikazuje potvrdio je nezavisni revizor budući da nisu realno procijenjene obaveze koje su nastale po osnovu primanja zaposlenih kao ni ostali dugovi.\nNastavili praksu i nakon sudske presude\nOvo preduzeće koje eksploatiše značajne prirodne resurse nije potpisalo ugovore o koncesijama sa nadležnim državnim institucijama tako da će i ove obaveze doći na naplatu a rudnik ima zakonsku obavezu da obnovi zemljište korišteno za vađenje minerala.\nU negativnom revizorskom izvještaju navodi se da rudnik nije izvršio procjene u vezi sa budućim troškovima koji će nastati po ovom osnovu.\nU rudnicima viška administracije a manjak rudara\nKompletna analiza TI BiH dostupna je na ovom linku\n(Izvor: Transparentno.ba, oprema teksta redakcija)


Beta 2. septembra 2019. 19:45\nPotpredsednica Stranke slobode i pravde Marinika Tepić, zapitala je zašto ministar unutrašnjih poslova Nebojša Stefanović nije lično obavestio javnost o zapleni droge u Atlantskom okeanu i da li je to možda zbog toga što policija koja je to obavila nije imala podršku policijskog i političkog vrha Srbije.\nOna je primetila da ministar unutrašnjih poslova Nebojša Stefanović nije obavestio javnost o akciji španske i britanske policije koje su, u saradnji sa policijom Srbije, zaplenile veliku količinu droge u blizini Azorskih ostrva u Atlantskom okeanu, u čijem krijumčarenju su učestvovali državljani Srbije i upitala da li je to zbog toga što policije te dve zemlje nisu imale podršku policijskog i političkog vrha Srbije.\n„Veoma je neobično da nas o tako velikom uspehu policije Srbije nije obavestio ministar Nebojša Stefanović i stoga pitamo kako je došlo do ovog njegovog neobičnog izuzeća, s obzirom da nam uvek on ekskluzivno saopštava svaku vest o značajnim hapšenjima“, upitala je ona u pisanoj izjavi.\nOna je takodje upitala da li zbog toga što je akcija, kako je navela, možda vršena bez organa Srbije, osim u identifikaciji lica ili zato što bi bilo „problematično da se pohvale ovakvim svojim uspehom pred ljudima iz vrha kriminala u Srbiji koji su godinama zaštićeni“.\n„Verujemo da ministar Stefanović i premijerka Ana Brnabić neće časiti časa da odgovore na ova pitanja iz svojih resora“, istakla je ona.\nDirektor policije Vladimir Rebić saopštio je danas da je u blizini Azorskih ostrva u Atlantskom okeanu zaplenjena ogromna količina kokaina, oko 800 kilograma vrednosti 50 miliona evra, te da su španska i britanska policija u saradnji sa policijom Srbije tako razotkrile kriminalnu grupu pretežno srpskih državljana koja se bavila krijumčarenjem droge iz Južne Amerike u Evropu.


► Potpisnici Sporazuma sa narodom: Sednica o Kosovu nova rijaliti seansa i\nPolitičke stranke, pokreti i savezi koji su potpisali Sporazum sa narodom najavili su da neće učestovati na sednici Skupštine Srbije posvećenoj Kosovu i Metohiji, zakazanoj za ponedeljak, 27. maj, navodeći da to zasedanje "nije ništa drugo do rijaliti seansa i novo glumatanje predsednika Srbije sa lažnom opozicijom".\nPotpisnici Sporazuma sa narodom su naveli danas u saopštenju da time "dosledno poštuju obavezu prema građanima da će kao opozicija napustiti rad skupština u kojima je režim ukinuo demokratska načela i temelje parlamentarizma i time oduzeti bilo kakav legitimitet režimu".\n"Eventualno učešće na zasedanju Skupštine Srbije i prekid bojkota od strane nekog od potpisnika Sporazuma, bilo bi kršenje potpisane obaveze prema građanima i ta organizacija ili pojedinac prestao bi da bude deo Sporazuma sa narodom", stoji u saopštenju.\nPotpisnici su najavili da će nastaviti "borbu za slobodne i poštene izbore i slobodne medije, uz obavezu da sve dok se ne ispune traženi uslovi da bi izborni proces bio slobodan, na takvim izborima neće učestovati".\n"Dok se odlučivanje ne vrati u institucije i dok mediji ne budu slobodni, svaka odluka doneta u ovakvim uslovima, a koja se tiče vitalnih nacionalnih i ekonomskih interesa zemlje, mora biti preispitana nakon uspostavljanja demokratske vlasti", dodaje se u saopštenju.


Grad Bihać podržava smanjenje parafiskalnih nameta privrednicima | Grad Bihać - bihac.org\nGrad Bihać podržava smanjenje parafiskalnih nameta privrednicima\nS ciljem stvaranja uslova za povoljno poslovno okruženje i lakši rad obrtnika, zanatlija i privrednika na području grada Bihaća Savjet za ekonomski razvoj grada Bihaća organizirao je predstavljane kampanje kojom se zagovara smanjene ili ukidanje parafiskalnih naknada.\nPreko 4.200 raznih parafiskalnih nameta ovdašnjim privrednim subjektima u značajnoj mjeri predstavljaju namet i otežavaju poslovanje, te se jedna od zaključaka odnosio na upućivanje inicijative nadležnim institucijama da se parafiskalni nameti ukinu ili barem smanje kako bi domaćoj privredi omogućili nesmetano poslovanje.\nKampanju „Zagovaranje za smanjenje ili ukidanje parafiskalnih nameta“ provodi Udruženje „Link“ iz Mostara i Nezavisni biro za razvoj iz Modriče. Ove organizacije izradile su Registar parafiskalnih nameta na području grada Banje Luke, Tuzlanskog i Hercegovačko-neretvanskog kantona, kako bi mogli uporediti koliki su nameti na nivou općina, gradova i kantona.\n„Grad Bihać podržava inicijativu koja se odnosi na smanjenje parafisklanih nameta jer je to jedini ispravan put da osnažimo naše obrtnike, zanatlije i privrednike. Svjesni smo da zaista veliki broj nameta otežava poslovanje privredi i ukoliko hitno ne promijenimo i uredimo ovu oblast imati ćemo svakodnevno zatvaranje obrta, zanata i malih i srednjih preduzeća koji su zapravo i oslonac razvoja našeg grada ali i države BiH“- istakao je Šuhret Fazlić, gradonačelnik Bihaća.\nKako je istaknuto, poduzetnik svakog radnog dana mora platiti tri nameta ili takse plus sve ostale fiskalne namete. Okupljeni privrednici, smatraju kako je to neizdrživo, pa ovom javnom kampanjom i registrom parafiskalnih nameta pokušavaju animirati poduzetnike i lokalne jedinice uprave, da oni koji donose odluke konačno shvate da se privređivanje mora rasteretiti.


Korišćenje virusa kao izgovor za gušenje nezadovoljstva\nBEOGRAD, Srbija – vojnici patroliraju ulicama sa prstom na obaračima njihovih automatskih pušaka. Vojska čuva izložbeni prostor pretvoren u privremenu bolnicu pretrpanu redovima metalnih kreveta za one koji su inficirani Korona virusom. Srpski predsednik upozorava građane Beograda da na grobljima neće biti mesta za mrtve ako budu ignorisali naredbe njegove vlade.\nOd kada je predsednik Aleksandar Vučić, 15. marta, najavio vanredno stanje bez definisanog vremena trajanja, parlament je gurnut u zapećak, granice su zatvorene, nametnut je dvanaestočasovni policijski čas pod kontrolom policije i građanima starijim od 65 godina je zabranjeno napuštanje svojih domova – što su jedne od nastrožih mera za suzbijanje COVID-19 pandemije u Evropi.\nSrpski lider, koji izdaje nove uredbe na svojim dramatičnim svakodnevnim obraćanjima, je preoteo kompletnu vlast, izazivajući neslaganje kod neistomišljenika koji tvrde da je njegovo preuzimanje vlasti neustavno.\nRodoljub Šabić, bivši državni poverenik za zaštitu ličnih podataka, kaže da je Vučić, najavom Vanrednog Stanja, preuzeo „potpunu nadmoć“ nad donošenjem svih odluka tokom krize, iako je njegova uloga po Ustavu samo ceremonijalna.\n„On izdaje naredbe koje su automatski prihvaćene od strane Vlade“, dodao je Šabić. „Bez provere i preispitivanja“.\nU post komunističkoj Istočnoj Evropi, a i na drugim mestima, populističke vođe sprovode stroge mere koje uključuju nekontrolisan nadzor mobilnih telefona svojih građana i dugogodišnje zatvorske kazne za one koji ne poštuju uredbe o „zatvaranju“.\nŠefica za ljjudska prava pri OSCE (Organisation for Security and Cooperation in Europe), je rekla da, iako ona razume potrebu za brzim reagovanjem u cilju zaštite populacije od COVID-19 pandemije, novoproglašena vanredna stanja moraju definisati vreme trajanja i obezbediti nadzor parlamenata tih država.\n„Vanredno stanje, gde god da je proglašeno i bez obzira na razlog proglašavanja, mora odgovarati svom cilju i trajati samo onoliko koliko je neophodno“, izjavila je Ingibjorg Solrun Gisladotir, šefica za ljudska prava pri OSCE.\nU vremenima nacionalnih kriza, države često preduzimaju mere koje aktivisti za humanitarna prava vide kao uskraćivanje sloboda građana, kao što su pojačani nadzor, policijski čas, sprečavanje slobodnog kretanja ili ograničavanje slobode izražavanja. Da bi sprečila širenje virusa, Kina je zaključala čitave gradove početkom godine dok je Indija zaključala celu državu.\nIstraživač za Amnesty International, Masimo Moriati je izjavio da su po međunarodnom humanitarnom pravu vanredna stanja dozvoljena ali samo pod garancijom da te restriktivne mere ne postanu „nova normalnost“.\nOn je izjavio za Associated Press da „vanredna stanja mogu da traju samo dok traje stvarna opasnost zbog koje su one i donešene“.\nU članici Evropske Unije, Mađarskoj, parlament je doneo zakon koji omogućuje vladi Viktora Orbana da vlada putem uredbi tokom trajanja vanrednog stanja koje je proglašeno 11. marta.\nTaj zakon takođe predviđa zakonske kazne u trajanju do pet godina za one koji šire lažne informacije o pandemiji i do osam godina za one koji se oglušuju o mere vlade za širenje Korona virusa, kao što su policijski čas ili karantin.\nZvaničnici i grupe za humanitarno pravo tvrde da ovaj zakon otvara mogućnost za trajno vanredno stanje i daje Viktoru Orbanu i njegovoj Vladi „carte blanshe“ priliku da ograniči ljudska prava i uguši slobodu medija.\nPrema rečima Tanje Fajom, članice Evropskog Parlamenta „Orban razmontirava demokratiju pred našim očima“. „Ovo je sramota za Evropu, njene osnovne vrednosti i demokratiju. On (Orban) je iskoristio Korona virus kao izgovor za ubijanje demokratije i slobode medija“, zaključuje ona.\n„Ovo nije način na koji se pristupa realnoj krizi koju donosi COVID-19 pandemija“, izjavljuje David Vig, direktor Amnesty International–a za Mađarsku.\nMađarska ministarka pravde, Judit Varga je izjavila da su kritike upućene povodom ovog zakona „politički napadi bazirani na pogrešnom tumačenju ili namerno izvrtanje njegovog sadržaja“\nI druge Vlade takođe primenjiju ekstremne mere.\nU Izraelu, privremena vlada Bendžamina Netenjahua je donela niz mera za sprečavanje novog virusa. One uključuju mere elektronske prismotre bez presedana i usporavanje rada sudova što je rezultiralo u odlaganju suđenja samom Netenjahuu koji se tereti za korupciju.\nU Rusiji su vlasti pojačale pritisak na medije i korisnike društvenih mreža kako bi kontrolisali narativ pod izgovorom sprečavanja širenja korona virusa.\nMoskva je prva stavljena „pod ključ“ a mnogi drugi regioni su se ubrzo priključili.\nPod izgovorom da sprečavaju širenje „lažnih vesti“ vlasti vrše pritisak na građane koji razmenjuju mišljenja na društvenim mrežama i na medije koji kritikuju vladin odgovor na pandemiju.\nU Poljskoj su građani zabrinuti zbog nove vladine aplikacije za telefone namenjene ljudima u karantinu.\nPanoptykon Fondacija, grupa za ljudska prava koja se suprostavlja ovoj vrsti nadzora tvrdi da su čak i neki korisnici koji podržavaju vladine napore da se suprostave pandemiji, zabrinuti zbog toga što su prinuđeni da daju previše ličnih informacija svojoj, inače, konzervantivnoj vladi.\nIako je, prema podacima John Hopkins univerziteta, u Srbiji prijavljeno približno 800 slučajeva i 16 preminulih od Korona virusa (podatak u trenutku kada je članak napisan – kraj Marta. prim.prev.), testiranje je ograničeno na izuzetno mali broj ljudi. Eksperti veruju da je broj žrtava u stvari mnogo veći. Većina ljudi žaraženih virusom ima veoma slabe ili umerene simptome kao što su povišena temperatura ili kašalj ali za neke, pogotovu starije i one sa već postojećim zdravstvenim problemima, simptomi mogu biti mnogo ozbiljniji koji vode do upale pluća ili smrti.\nSlike transformacije ogromne sajamske hale iz vremena komunizma u Beogradu u imporovizovanu bolnicu za zaražene su izazvale široko rasprostranjen strah u javnosti, jer je zgrada izgledala kao pritvor sa beskrajnim redovima metalnih kreveta za 3000 ljudi.\nPredsednik Srbije je izjavio da mu je drago da su se ljudi uplašili, dodajući da bi izabrao i goru lokaciju ako bi to sprečilo građane da krše njegovo Ostani-kod-kiće naređenje.\n„Neko treba da provede 14 do 28 dana tamo“, naglasio je Vučić, „Mene nije briga ako im nije udobno. Mi se ovde borimo za ljudske živote“.\n„Ne davimo Beograd“, grupa građanskih aktivista, je pokrenula online peticiju protiv, kako oni navode, Vučićeve zloupotrebe vlasti i uskraćivanja osnovnih ljudskih prava. Oni kažu da njegova česta javna obraćanja unose paniku među već uznemirene građane.\n„Nama nisu potrebne Vučićeve svakodnevne drame, već istina: konkretni podaci i uputstva od strane stručnjaka“, navodi se u peticiji.\nSaradnici na tekstu: Jovana Gec i Pablo Gorondi iz Budimpešte, Mađarska i Vanesa Gera iz Varšave\nOriginalni tekst objavljen je pod naslovom “Dismantling Democracy? Virus Used as Excuse to Quell Dissent”\nPrevod sa engleskog: Aleksandra Allan


Završena 67. redovna sjednica Skupštine Brčko distrikta BiH - BDC\nZavršena 67. redovna sjednica Skupštine Brčko distrikta BiH\nU nastavku 67. redovne sjednice Skupštine Brčko distrikta BiH poslanici su danas usvojili Zaključak kojim su zadužili Odjeljenje za prostorno planiranje i imovinskopravne poslove da kao nosilac pripreme izrade prostornog plana Brčko distrikta BiH, nosiocu izrade predloži kontakt tačke na početku i na kraju obilaznice kao najpovoljniju lokaciju za izgradnju novog mosta preko rijeke Save koji će povezivati BiH i Republiku Hrvatsku.\nUsvojen je Izvještaj o radu i finansijskom poslovanju JP „Komunalno Brčko“ u prvih šest mjeseci ove godine i data saglasnost na Dopunu odluke o iznosu naknade za angažman po osnovu ugovora o djelu i ugovora o povremenim i privremenim poslovima u ovom preduzeću.\nPodršku poslanika dobili su i izvještaji o reviziji finansijskog poslovanja za prošlu godinu JP“ Luka Brčko“, JP „Radio Brčko“, Kancelarije koordinatora Brčko distrikta pri Vijeću ministara BiH, Odjeljenja za javne poslove i Komisije za hartije od vrijednosti.\nPoslanici su odložili razmatranje nekoliko tačaka dnevnog reda 67. redovne sjednice među kojima Izvještaj o izvršenju budžeta Brčko distrikta BiH za prvo tromjesečje ove godine kao i Informaciju o stanju bezbjednosti za period januar- juni 2020. godine.\n„Parlament će sigurno održati narednu redovnu sjednicu, ako ne prije onda u srijedu 14. oktobra, a poslije toga ćemo se dogovarati o daljem radu jer 15. oktobra službeno počinje predizborna kampanja“, rekao je potpredsjednik Filipović u izjavi medijima.\nPrevious articlePolicija Brčko distrikta BiH lišila slobode dva lica zbog osnova sumnje da su počinili krivično djelo “Trgovina ljudima “\nNext articlePredstavljen Izvještaj Evropske komisije o BiH vlastima Brčko distrikta BiH


Na teritoriji Južnobačkog okruga 32 saobraćajne nezgode - Sombor portal\nПочетна Војводина Na teritoriji Južnobačkog okruga 32 saobraćajne nezgode\nU periodu od 22. do 24. oktobra, na području Južnobačkog okruga, dogodile su se 32 saobraćajne nezgode, u kojima su četiri osobe teško, a 13 je lakše povređeno. U tom intervalu, na području Grada Novog Sada, dogodile su se 22 saobraćajne nezgode, u kojima je jedno lice zadobilo teške, a 11 lake telesne povrede.\nPolicijska uprava u Novom Sadu je, za vikend, na području Južnobačkog okruga, otkrila i sankcionisala ukupno 788 prekršaja iz Zakona o bezbednosti saobraćaja na putevima.\nNa ovom području, iz saobraćaja je isključeno 76 vozača i 17 vozila, a zadržano je 20 vozača, od kojih 15 zbog vožnje pod dejstvom alkohola, a 2 zbog ponavljanja prekršaja. Među zadržanima zbog vožnje pod dejstvom alkohola, trojica Novosađana terete se i za nasilničku vožnju, jer su vozili automobile sa više od 2 promila alkohola u organizmu.\nПретходниSomborske muzičke svečanosti od 28. oktobra\nСледећиMinistarka Matić o povraćaju novca srpskim agencijama i turistima – da ili ne?


Simić: Sloboda govora, sloboda kretanja, dva elementarna ljudska prava se uskraćuju Srbima u 21. veku - Radio Kosovska Mitrovica\nSimić: Sloboda govora, sloboda kretanja, dva elementarna ljudska prava se uskraćuju Srbima u 21. veku\nJednostranim potezom Priština pokušava u nameri da se Srbima uskrate elementarna ljudska prava, prava koja garantuje čak i EU, to je pravo na slobodu kretanja. Dakle sloboda govora, sloboda kretanja dva elementarna ljudska prava se uskraćuju Srbima u 21. veku na tlu Evrope, izjavio je za TV Most potpredsednik Srpske liste Igor Simić.\n“Već šesti dan zajedno sa srpskim narodom na severu KiM smo ovde kako bi izrazili svoje neslaganje sa odlukom Prištine da Srbe stavi u geto. Ono što je najvažnije jeste da iako je bilo serija incidenata koje su provocirale specijalne jedinice iz Prištine ovaj narod je ostao suzdržan, nije naseo na provokacije i to je važno”, kaže Simić.\nU ime svih i u ime predsedništva Srpske liste Simić je uputio apel da se ne naseda na provokacije.\n“Apelujemo na sve građane i na Jarinju i na Brnjaku da ne nasedaju na provokacije jer nam je preko potreban mir. Očigledno onima sa druge strane to nije u interesu, jer kako drugo da shvatimo i jučerašnju odluku da se Ivan Todosijević pošalje u zatvor zbog onoga što je rekao, zbog onoga što misli. Dakle sloboda govora, sloboda kretanja dva elementarna ljudska prava se uskraćuju Srbima u 21. veku na tlu Evrope”, istakao je Simić.\nOno što je posebno značajno, kako navodi, je da helikopteri Kfora nadleću prostor.\n“Značajno je i njihovo prisustvo i prisustvo Euleksa kako bi se evidentirali svi oni incidenti kao što je prebijanje nedužnih građana koji su samo hteli da obezbede ogrev za svoje porodice. Međunarodna zajednica mora da zna, ovde se nalazi goloruki narod, u svojim dvorištima nalaze se kako bi branili osnovna ljudska prava a sa druge strane se nalaze oni koji su sa drugim ciljevima poslati da destabilizuju situaciju na terenu”, rekao je Simić.


Međunarodni dan borbe protiv nasilja nad starijim osobama - pravo na DOSTOJANSTVEN ŽIVOT\nDatum kreiranja: 13 jun 2020\nNasilje nad starijim osobama predstavlja grubo kršenje ljudskih prava. Ono se odnosi na maltretiranje ili zanemarivanje koje starije osobe trpe od strane svojih supružnika, dece, drugih članova porodice, negovatelja, pružalaca usluga, pojedinaca na položaju moći ili osoba od poverenja. Ono je prisutno u različitim oblicima – kao napuštanje od strane članova porodice, fizičko, ekonomsko, psihološko ili seksualno nasilje, prevare, neadekvatna nega ili potpuno zanemarivanje, kao i sve vrste diskriminacije. Prema proceni Svetske zdravstvene organizacije, oko 16% starijih od 60 godina trpi neki vid nasilja. Ono se uglavnom događa iza zatvorenih vrata, a usled straha, mnoge starije osobe ćute i trpe nasilje, često u izolaciji. Epidemija virusa COVID-19 je naglasila ranjivost starijih ljudi, koji su morali da se oslanjaju, gotovo u potpunosti, na pomoć, empatiju i solidarnost ljudi iz svoje blizine.\nNasilju su dodatno izložene starije žene, koje često ne prijavljuju nasilje iz straha od mogućih posledica, uskraćivanja materijalne ili druge pomoći, kazne ili osećaja porodične lojalnosti. Neophodno je omogućiti starijim osobama pristup informacijama o svim vrstama pomoći i podrške u zajednici - od strane zdravstvenih, socijalnih i drugih službi, policije i nevladinih organizacija. Istraživanja su pokazala da se nasilje nad starijima manje prijavljuje i teže otkriva u odnosu na nasilje nad članovima porodice nižeg starosnog doba. Važno je podstaći društvo i sve njegove članove da prepoznaju nasilje nad starijim osobama, prijave ga i pomognu u osnaživanju osoba koje trpe nasilje da to same učine.\nU izgradnji društva solidarnosti, nenasilja, socijalne pravde i rodne ravnopravnosti, ključnu ulogu ima obrazovni sistem, koji mora da obezbedi odgajanje mlađih članova društva u duhu solidarnosti, empatije i međugeneracijske tolerancije. Odgovornost države i donosilaca odluka je kreiranje i sprovođenje politika koje štite prava starijih ljudi, a odgovornost celokupnog društva, pojedinaca i pojedinki, uvažavanje činjenice da su starije osobe vredni i produktivni građani i građanke koje imaju pravo da se prema njima postupa dostojanstveno i sa poštovanjem.\nGeneralna skupština Ujedinjenih nacija je u svojoj rezoluciji 66/127 proglasila 15. jun za Svetski dan borbe protiv nasilja nad starijim osobama. To je dan u godini kada ceo svet izražava protivljenje zlostavljanju i patnji usmerenim ka našim starijim sugrađanima i sugrađankama.


KURIR TV UŽIVO IZ PALATE SRBIJA Vučić: Austrija je veliki investitor u Srbiji, preći ćemo milijardu evra razmene! Van der Belen: Srbija vodeća među kandidatima za EU!\nKURIR TV IZ PALATE SRBIJA Vučić: Austrija je veliki investitor u Srbiji, preći ćemo milijardu evra razmene! Van der Belen: Srbija vodeća među kandidatima za EU!\n17.10.2018. 11:41h 17.10.2018. 12:34h\nBEOGRAD - Prеdsеdnik Srbijе Alеksandar Vučić dočekao je danas, nešto posle 10 časova, ispred Palate Srbije prеdsеdnika Austrijе Alеksandеra Van dеr Bеlеna, koji je doputovao u dvodnevnu zvaničnu posetu.\nPosle dočeka uz himnu i sve državne počasti, dvojica predsednika ušla su u Palatu i započela razgovore u četiri oka.\n11.40 - Počelo zajedničko obraćanje predsednika Srbije i Austrije. Vučić je rekao da je Austrija jedna od zemalja koja je veliki investitor u Srbiji jer za kompanije poreklom iz te zemlje radi čak 20.000 naših ljudi.\n- Preći ćemo milijardu evra razmene sa Austrijom - rekao je Vučić koji je naglasio da je zahvalan Austriji na pomoći posebno u dualnom obrazovanju.\nVučić je izrazio zahvalnost gostu što su mogli da razgovaraju o svim pitanjima, i ekonomiji, i migrantima i o ključnim političkim pitanjima, uključujući Kosovo i Metohiju, o kojem, inače, imaju različite stavove.\nKako dodaje, Austrija vidi Srbiju kao velikog i iskrenog prijatelja i podržava Srbiju na evropskom putu. "Zahvalan sam Van der Belenu na podršci i što smo mogli danas da razgovaramo o svemu, i o migrantima", kazao je Vučić i istakao da je velika čast i privilegija za našu zemlju poseta predsednika Austrije.\n- Razgovarali smo i o odnosima Beograda i Prištine, a ako je rešenje ono mora biti kompromisno - kazao je Vučić i dodao da nam je Austrija prijatelj i da su odnosi važni jer veliki broj Srba živi u toj zemlji kao i da je Beč peti-šesti srpski grad po veličini u Austriji.\nVučić je rekao da je veoma zabrinut najavama iz Prištine da će osnovati svoju vojsku, pa je apelovao na austrijskog predsednika ali i na američke partnere da to ne dozvole jer bi Srbija onda bila saterana u ćošak i morala bi da se brani, a to je situacija u koju uopšte ne želimo da dođemo, posebno što osnivanje nekakve kosovske vojske nije u skladu niti je predviđeno ijednim međunarodnim sporazumom i dokumentom.\nO prijemu tzv. Kosova u Interpol\nVučić je naglasio da nije tajna da se stavovi Srbije i Austrije razlikuju kad je reč o Kosovu, jer ga oni smatraju nezavisnom državom.\nSVEČANO DOČEKAN ISPRED PALATE, PA SE POKLONIO ZASTAVI SRBIJE: Vučić razgovara sa predsednikom Austrije, glavna tema odnos EU i Zapadnog Balkana (KURIR TV)\n- Ja sam predsednika Van der Belena zamolio da budu uzdržaniji kada je reč prijemu tzv. Kosova u Interpol jer će posle toga Albanci na krilima samo čekati dalje poteze - prijem u OEBS i UN - rekao je Vučić i objasnio da bi posle toga došlo do ćorsokaka u razgovorima jer Albanci jednostavno više ni o čemu ne bi želeli da razgovaraju.\nTakođe, veliki problem njihovog prijema u Interpol jeste i što bi se onda na poternicama Interpola našlo 5.000 Srba, nekadašnjih učesnika sukoba na Kosovu, koji ne bi znali ni da li smeju da izađu iz zemlje a da ne budu uhapšeni.\nVučić se dotakao i srpsko-austrijskih odnosa 1908. i 1914. godine i podsetio na pismo Stojana Novakovića kojim je izbegnut sukob dveju zemalja posle aneksije BiH.\n11.51 - Državnom vrhu i novinarima u Palati Srbije obratio se potom i austrijski predsednik Aleksander van der Belen koji je pozdravio predsednika, zahvalio se na dobrodopšlici i isto tako naglasio da je ekonomska saradnja važna jer su austrijske investicije u Srbiji velike, pa se potom osvrnuo i na blizak odnos dveju zemalja s obzirom da veliki broj Srba živi u Austriji ili su ujedno i austrijski državljani.\nVan der Belen je naglasio da Srbija ima vodeću poziciju među kandidatima za prijem EU i dodao da se nada skorom otvaranju novih poglavlja, a kada je reč o Beogradu i Prištini Austrijanac je rekao da je EU već dvaput imala nerešen problem granica unutar EU i da ne bi želela da se ponovi i treći put - jedan je Kipar, a drugi nerešeni odnosni između Slovenije i Hrvatske na Jadranu.\n"Austrija će blagonaklono gledati na svako mirno i saglasno rešenje Beograda i Prištine"\nVan der Belen izjavio je u Beogradu da će Austrija blagonaklono gledati na svako mirno i saglasno rešenje oko kojeg se dogovore Beograd i Priština. Upitan kako gleda na ideje o razgraničenju i razmeni teritorija izmedju Srbije i Kosova Van der Belen je rekao da "i stručnjaci to različito posmatraju".\n"Ali, ako postoji mirno, saglasno rešenje Beograda i Prištine onda ćemo to posmatrati sa velikom blagonaklonošću. Naglasak je na mirnom i saglasnom rešenju", rekao je Van der Belen posle razgovora sa predsednikom Srbije Aleksandrom Vučićem.\n- Kada je reč o Bregzitu, verujem da nemaju nekog većeg uticaja na prijem zemalja u EU, pogotovo ne iz jugoistočne Evrope - rekao je austrijski predsednik, koji je rekao i da bi Evropa gledala blagonaklono na razgraničenje ukoliko do njega dođe mirno i dogovorom.\nAustrijanac je rekao da je čuo sve najbolje u Beogradu tako da se raduje što će upoznati grad sa svojom suprugom, koja je u njegovoj pratnji takođe došla u Beograd.\nPOLITIČKA ELITA U BEOGRADU: Otvoren Beogradski bezbednosni forum\nDva prеdsеdnika učеstvovaćе na panеlu "Zapadni Balkan i Evropska unija" u okviru osmog Bеogradskog bеzbеdnosnog foruma.\nSVEČANO DOČEKAN ISPRED PALATE, PA SE POKLONIO ZASTAVI SRBIJE: Vučić razgovara sa predsednikom Austrije, glavna tema odnos EU i Zapadnog Balkana (FOTO)\nVUČIĆ: Američki ambasador je trebalo da pokaže više poštovanja za domaćina, a predstavnik vlade je morao da reaguje na tu izjavu\nAleksandar VučićAleksandar van der Belenobraćanje medijima


Softveri u edukaciji | ITS visoka škola, Beograd\nSoftveri u edukaciji\nKako bi studenti mogli da postignu maksimalne rezultate u učenju danas, potrebno je koristiti raspoložive mogućnosti savremene informacione tehnologije. Korišćenje testiranja putem računara, materijala za učenje i informacija preko sajta, rezervisanja knjiga preko on-line biblioteke i korišćenje informacionog sistema unutar škole u mnogome može pomoći boljem napredovanju studenta, pa samim tim i obrazovne ustanove.\nKako bi pomogli efikasnijem razvoju obrazovanja kod nas, LINK group je kreirao nekoliko softverskih rešenja koje se koriste na ITS-u:\nSoftware za učenje i testiranje (Testing and Learning Software – TLS) je programsko rešenje koje omogućava učenje putem računarskog testiranja. Ovaj program omogućava profesorima i školi jednostavno i lako kreiranje testova, organizovanje kontrolnih zadataka i vežbi, centralizovanje baze znanja pitanja, automatizovan pregled i analizu postignutih rezultata. Softver se osim testiranja koristi i za učenje tako što za svako pitanje, ukoliko student ne odgovori tačno, na ekranu se pojavljuje objašnjenje pitanja zajedno sa tačnim odgovorom. Pored toga, automatski se računa broj osvojenih poena i ocena prema kriterijumima koje su unapred odredjeni. Na taj način je omogućeno testiranje čitave grupe kandidata odjednom, ispravka testa i ocenjivanje. Izbegava se subjektivnost prilikom ocenjivanja, skraćuje period utrošenog vremena, izbegava se nezadovoljstvo studenta (odmah znaju gde su pogrešili, kakav su odgovor trebali da znaju i zašto) i povećava autonomnost i zadovoljstvo profesora u toku rada.\nBiblioteka software je razvijen za potrebe školskih biblioteka, bez obzira na njihovu veličinu i način rada, i sadrži sve neophodne elemente za efikasno upravljanje radom biblioteke: unos nove literature, unos pripadajućih serijskih brojeva za više primeraka jedne knjige, praćenje evidencije za različite vrste literature (knjiga, skripa, časopis, CD), iznajmljivanje literature korisnicima, vraćanje literature u biblioteku, vođenje evidencije o ukupnom i trenutno raspoloživom broju primeraka određene knjige, brisanje knjige iz biblioteke uz očuvanje istorije, produžavanje roka već izdate literature, pregled izdate literature, statistiku korišćenja. Posebna pogodnost je lako povezivanje biblioteke sa Internetom i prikaz svih relevatnih podataka iz biblioteke na web sajtu. Time se svim članovima i korisnicima biblioteke omogućava jasan uvid od kuće, preko Interneta u broj knjiga koje trenutno koriste kao i datumu pozajmice i datumu vraćanja za svaku od njih.\nContent Management Server (CMS) – Od velike važnosti za obrazovnu ustanovu je da poseduje Internet prezentaciju koju mogu videti svi ljudi povezani na Internet – studenti, profesori, roditelji i naravno potencijalni partneri i saradnici. Obrazovna institucija koja poseduje odličnu Internet prezentaciju, redovno ažuriranu na dnevnom nivou je danas prava retkost. Link group CMS pruža kompletan alat za izradu sadržaja, isporuku, razvoj i upravljanje prezentacijom edukativne ustanove. Posebno se ističe mogućnost da osoblje ustanove samostalno i lako uredjuju svoj Web sajt, a da studenti i roditelji preko Interneta vide promene rasporeda časova, seminarske radove, spisak lekcija (i njihov sadržaj) koji su se tokom dana radile i dr.\nDistance Learning System (DLS) – E-learning platforma, sistem za učenje na daljinu je zasnovan na korišćenju savremene tehnologije u gotovo svim elementima procesa učenja. Učenje u mreži računara preko Interneta, odnosno Intraneta predstavlja osnovnu ideju ovog sistema. Ovo softversko rešenje zadovoljava sve buduće očekivane potrebe učenika i njihovih roditelja. LINK DLS omogućava i rad na tradicionalan način i kompletno upravljanje školom na Internetu kao i ostvarivanje dvosmerne komunikacije i razmene podataka.\nInformacioni sistem (IS) je projektovan da zadovolji potrebe poslovanja obrazovnih ustanova. IS omogućava integrisanje svih značajnijih aktivnosti vezanih za nastavu i ostale poslovne procese na edukativnim ustanovama od rasporeda časova, održavanja nastave, elektronskih dnevnika, vodjenja dokumentacije do ispitnih rokova i plaćanja školarina. Nastavnici su u mogućnosti da elektronski unose nastavni plan, dnevnik nastave, pripremaju, dodeljuju i ocenjuju radove, testove i pismene ispite. Na taj način pojednostavljuje se funkcionisanje obrazovne ustanove i smanjuje broj papira i dokumentacije unutar same ustanove.


Trenutno to mogu da učine preduzetnici i preduzeća u formi DOO – društva sa ograničenom odgovornošću.\nU toku sledće godine elektronska registracija, prema najavama iz APR, biće moguća i za sve preostale forme privrednih društava – akcionarska, ortačka i komanditna društva.\n-Portalu sa eServisima APR pristupa se preko sistema za centralizovano prijavljivanje. Uz pomoć korisničkog naloga pristupa se aplikaciji, odnosno elektronskoj prijavi za osnivanje preduzetnika i društva sa ograničenom odgovornošću (jednodomnog ili dvodomnog) – kažu u APR.\nOsim toga podnosilac elektronske prijave treba da ima bilo koju vrstu platne kartice za plaćanje naknade za elektronsku registraciju osnivanja, koja je niža od naknade za registraciju osnivanja sa prijavom i dokumentacijom podnetim u papirnoj formi.\nDa li je isplativo ulagati u bitkoin?


► Izglasano poverenje novoj Vladi Libana\nPoverenje je izglasano na dan protesta i nereda u kojima je ranjeno skoro 400 ljudi.\nVlada premijera Hasana Diaba koju podržavaju Hezbolah i njegovi saveznici osvojila je većinu glasova prisutnih članova parlamenta sa 128 poslanika.\nPredsednik parlamenta Nabih Beri je rekao da je 63 poslanika glasalo "za", da je protiv bilo njih 20, uz jednog uzdržanog.\nGovoreći pre glasanja premijer Diab je rekao da je potpuno svestan ogromnog zadatka koji predstoji, ali da je uveren da je još uvek moguće spasiti ekonomiju Libana od potpunog kolapsa, najavivši da će njegova vlada odmah započeti rad.\nRanije danas su libanske snage bezbednosti suzavcem rasterivale hiljade demonstranata ispred zgrade parlamenta u Bejrutu, gde je nova vlada predstavljala politiku reformi.\nDemonstranti su bacali kamenice na pripadnike bezbednosnih snaga i pokušavali da blokiraju prilaz poslanicima, odloživši početak sastanka.\nGrupa izgrednika je kasnije podmetnula požar u jednoj banci u centru.\nRanjeno je skoro 400 ljudi, uključujući jednog poslanika i novinara, a neki su preneti u bolnicu.\nSastanak je održan usred krize, najgore posle više decenija i nastavka protesta protiv omražene političke elite.\nProtesti u Libanu traju od oktobra i demonstranti pozivaju na sveobuhvatne reforme i smenu političke klase koju smatraju korumpiranom i nesposobnom.\nZbog protesta je bivši premijer Saad Hariri dao ostavku krajem oktobra.\nNovog premijera, bivšeg profesora na Američkom univerzitetu u Bejrutu, izabrao je ekstremistički Hezbolah i saveznici te organizacije nakon što u pregovorima Hariri koji je insistirao da vladu čine tehnokrate nije dobio dovoljnu podršku.\nDiab je apelovao na međunarodnu zajednicu i lokalne protivnike da daju šansu njegovoj vladi jer Liban prolazi kroz vrlo teško vreme.\n"Prevazilaženje tog perioda mirno je skoro nemoguće bez pomoći iz inostranstva kao i iznutra", rekao je libanski premijer.\nMere Vlade Srbije za pomoć privredi u uslovima pandemije koronavirusa su dobre i sada je od izuzetne važnosti dobro osmisliti mehanizme njihove implementacije jer će od toga u najvećoj meri...


Svečana akademija povodom obeležavanja 140 godina Vojnog muzeja\nPočetna » Vesti » Svečana akademija povodom obeležavanja 140 godina Vojnog muzeja\nIzaslanik predsednika Republike Srbije i vrhovnog komandanta Vojske Srbije Aleksandra Vučića Nikola Selaković, ministar odbrane Aleksandar Vulin i načelnik Generalštaba Vojske Srbije general Ljubiša Diković, prisustvovali su Svečanoj akademiji povodom obeležavanja 140 godina Vojnog muzeja u Domu Garde na Topčideru.\nPovodom jubileja Vojnog muzeja, za naročite zasluge za Srbiju i njene građane u oblasti kulturnih delatnosti predsednik Republike Srbije i vrhovni komandant Vojske Srbije Aleksandar Vučić odlikovao je Vojni muzej Sretenjskim ordenom drugog reda, koji je na svečanosti izaslanik predsednika Selaković uručio načelniku Vojnog muzeja potpukovniku Gradimiru Matiću.\nČestitajući jubilej pripadnicima Vojnog muzeja, izaslanik predsednika Selaković, naglasio je da ta ustanova svojim dugim trajanjem i važnom misijom, zaslužuje pažnju, jer negujući srpsku vojničku tradiciju, baštini tragove materijalne kulture vojnog karaktera na teritoriji Srbije i srpskog etničkog prostora.\n- Zahvaljujući vrednom radu i predanosti svojih pripadnika, on danas može da se pohvali sa više od 30 hiljada predmeta raspoređenih u 12 muzejskih zbirki, fondom od više od 100.000 fotografija, kao i 15.000 naslova koji se čuvaju u specijalizovanoj biblioteci. Jedan je od najprepoznatljivijih simbola Kalemegdana i Beograda uopšte i brojnim izložbama kao i učešćem na simpozijumima i stručnim skupovima u zemlji i inostranstvu, odavno je stekao svoju poziciju među renomiranim ustanovama kulture, kako u našoj zemlji tako i na svetskoj sceni – istakao je Selaković.\nPrema njegovim rečima, Vojni muzej je arhiv ne pisanog, već materijalnog blaga i zaostavštine vojevanja na ovom prostoru, našeg naroda i naše vojske, i zato nije ni čudo što je Vojni muzej bio prva ustanova kulture osnovana u trenutku kada je Srbija postala međunarodno priznata nezavisna država.\n- Budućnost pripada onima koji se najdalje i najduže sećaju prošlosti, kaže jedna stara izreka, i uravo zato moramo raditi na tome da Vojni muzej zadrži dostignut ugled i trudimo se da obezbedimo što bolje uslove za rad i usavršavanje stručnog kadra ove prestižne institucije, kao i smeštaj zbirki – poručio je Selaković dodajući da je to naša obaveza i dug prema precima, ali i potomcima koji tek dolaze.\nOsvrnuvši se na bogatu istoriju Vojnog muzeja, potpukovnik Matić je istakao da je reč o najstarijoj instituciji kulture u Ministarstvu odbrane i Vojsci Srbije.\n- Izvršavajući zadatak, koji je pred njega postavljen pre 140 godina, koji je ostao skoro nepromenjen do današnjih dana – sakupljanje raznih vojnih stvari koji su od značaja za istoriju srpske vojske i za istoriju naoružanja i ratovanja uopšte, Vojni muzej je deleći sudbinu srpskog naroda i srpske vojske, prepunu kontinuiteta i diskontinuiteta, bio i svedok svetskih ratova, pustošenja i ratova koji ga nisu zaobišli – naglasio je potpukovnik Matić.\nDa bi Vojni muzej dao veći doprinos u očuvanju bogatih vojnih tradicija, dodao je on, mora da nastavi da još aktivnije ostvaruje kulturnu, naučno-obrazovnu i pedagošku ulogu koju ima u Ministarstvu odbrane i Vojsci Srbije.\nSvečanoj akademiji u Domu Garde na Topčideru prisustvovali su i predstavnici Ministarstva odbrane i Vojske Srbije, verskih zajednica, institucija kulture i mnogobrojni gosti. Vojni muzej, jedna od najstarijih ustanova kulture u Republici Srbiji, osnovan je ukazom kneza Milana Obrenovića 22. avgusta, pre tačno 140 godina.


Arlov: Zahvalnost narodu Srpske za brigu o sunarodnicima na Kosmetu\n21/06/2019 | 15:30 | Izvor: SRNA\nDirektor Kancelarije Vlade Srbije za Kosmet Marko Đurić primio je predsjednika Odbora Republike Srpske za pomoć Srbima na Kosovu i Metohiji Milorada Arlova i zahvalio mu na brizi koju narod Srpske pruža sunarodnicima u južnoj srpskoj pokrajini, te podržao projekat izgradnje dnevnog centra "Podrži me".\nBeograd - Đurić - ArlovFoto: SRNA\nĐurić je ocijenio da građani Republike Srpske pokazuju slogu i ljubav bez presedana prema srpskom narodu na Kosovu i Metohiji i naglasio da je ta pažnja i briga stigla do svakog srpskog doma sunarodnika koji tamo žive.\nOn je zahvalio Arlovu kao nosiocu projekta i njegovim saradnicima, rukovodstvu Republike Srpske, brojnim ustanovama, načelnicima opština i građanima Srpske na akciji kojom su ugostili više od 1.300 učenika, nastavnika i staratelja djece sa Kosmeta.\nĐurić je naveo da je to prilika da se u ljetnom periodu djeca sa Kosova i Metohije druže sa vršnjacima u Republici Srpskoj i upoznaju ljepote Srpske.\n- I na taj način građani Republike Srpske pokazali su brigu i neraskidivu sponu između Srpske, Srbije i našeg naroda na Kosmetu. Ovo je jedinstveni primer tako velike akcije solidarnosti i podrške - istakao je Đurić.\nOn je upozorio da se često obraća pažnja na loše vijesti u medijima, a kada se desi tako velika akcija kao što je boravak više od 1.000 djece sa Kosova i Metohije u Republici Srpskoj, to ponekad prođe bez ikakve pažnje, te da bi građani trebalo da znaju i za ovako lijepe projekte i saradnju srpskog naroda.\nArlov je zahvalio Đuriću za veliku podršku u organizaciji susreta djece vršnjaka iz svake srpske sredine sa Kosmeta koji borave u 19 lokalnih zajednica u Republici Srpskoj, dodajući da su to dirljivi susreti.\nOn je podsjetio da je projektom, za osam godina koliko traje, obuhvaćeno oko 4.500 djece koja su u pratnji 400 prosvjetnih radnika boravila u Srpskoj.\nArlov je rekao da su djecu sa Kosmeta juče u Vladi Republike Srpske primili premijer Radovan Višković i članovi Vlade, te poručio da će akcija biti nastavljena i ubuduće, uz zahvalnost svima koji su je pomogli i pomažu.\n- To je velika pomoć srpskom narodu na Kosovu i Metohiji - poručio je Arlov i ocijenio da srpska djeca na Kosmetu nisu bezbjedna i slobodna i da je ovo prilika da im to bude priušteno tokom boravka u Srpskoj.\nArlov je ukazao na još jedan veliki projekat - izgradnju dnevnog centra "Podrži me" u Kosovskoj Mitrovici, za koji je rekao da će kamen temeljac biti postavljen 26. juna.\n- Pričali smo i o pomoći za dnevni centar `Podrži me`, da Kancelarija pomogne koliko bude mogla - rekao je Arlov.\nOn je naveo da imaju obećanje premijera Republike Srpske da će pomoći izgradnju tog centra i precizirao da je riječ o objektu za 130 djece sa Kosova i Metohije.\nArlov je rekao da su u decembru prošle godine projekat počeli od nule, a da je već skupljeno više od četvrtine potrebnih sredstava od 280.000 evra, odnosno sakupljeno je 70.000 evra i obezbijeđeno zemljište za početak radova.\n- Vjerujem da ćemo i uz pomoć Vlade Srbije, Kancelarije za Kosmet i lokalnih zajednica u Srpskoj uspjeti u svojoj namjeri - poručio je Arlov.


– Hotel Premier Aqua\nHotel Premier Aqua smešten je na idealnoj poziciji između Beograda i Novog Sada, na izvoru tople termalne vode u banji Vrdnik, sa modernim spa centrom, otvorenim i zatvorenim bazenom, kongresnom salom, restoranom i bogato opremljenim sobama i apartmanima. Hotel Premier Aqua čini idealan spoj prirodnih lepota i mira Fruške gore sa najsavremenijom tehnologijom i komforom hotela visoke kategorije koji bogatstvom svojih sadržaja može zadovoljiti i najprobirljivijeg gosta.\nKongresna sala “Vrdnička kula” predviđena je za organizaciju sastanaka većih grupa (do 120 osoba), izuzetno pogodna za seminare, simpozijume, kongrese i konferencije. U okviru sale nalazi se odvojena prostorija za simultane prevodioce. U svom sastavu ima i dve terase sa predivnim pogledom na Frušku goru i Vrdničku kulu.\nSala Piva je predviđena za organizaciju grupa do 2 X 40 osoba, izuzetno pogodna za manje seminare, radionice, konferencije i tim bildinga i prezentacija. Neposredno uz salu se nalazi se i “Premier bar”, prateći prostor za organizovanje kafe pauza.\nSala Tara je predviđena za organizaciju grupa do 2 X 40 osoba, izuzetno pogodna za manje seminare, radionice, konferencije i tim bildinga i prezentacija. Neposredno uz salu se nalazi se i “Premier bar”, prateći prostor za organizovanje kafe pauza.\n“Executive” sala je namenski projektovana za sastanke izvršnih odbora i menadžmenta kompanija, direktno je povezana sa salom “Biljarda” u kojoj se nalazi sto koji se transformiše u bilijar sto.\nSala “Biljarda” smeštena je na površini od 27m2. Pogodna je za održavanje sastanaka izvršnih odbora kompanija sa kapacitetom do 8 osoba. Sto u ovoj sali ima mogućnost transformisanja u bilijarski sto.


Laguna - Bukmarker - Promocija romana Vuka Draškovića „Aleksandar od Jugoslavije“ 8. novembra u Novom Sadu - Knjige o kojima se priča\nPromocija romana Vuka Draškovića „Aleksandar od Jugoslavije“ 8. novembra u Novom Sadu\nDa li je stvaranje Jugoslavije bilo veliko delo ili tragična zabluda? Sa kojim se dilemama nosio kralj Aleksandar Karađorđević, sa kakvim se nasleđem i preprekama susreo po završetku Prvog svetskog rata, koje su domaće i strane sile ometale stvaranje velike države od Soluna do Alpa, koja je bila njegova državna ideja i kako je zamišljao budućeg građanina zemlje četiri puta veće od predratne Srbije saznaćete u romanu Vuka Draškovića „Aleksandar od Jugoslavije“.\nPromocija ove knjige biće održana u četvrtak 8. novembra u 20 sati na brodu Zeppelin u Novom Sadu (Kej žrtava racije bb.). O romanu koji preispituje istorijsku ulogu i uspostavlja ljudski lik kralja Aleksandra Karađorđevića pored autora Vuka Draškovića govoriće pisac i novinar Đorđe Rendelj.\nNovi roman Vuka Draškovića „Aleksandar od Jugoslavije“ možete pronaći u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


STEFANOVIĆ I VELJOVIĆ POLOŽILI VENCE POVODOM DANA POLICIJE – Balkanekspresrb.rs\nBiro za saradnju s medijima MUP- a\nMINISTAR unutrašnjih poslova Srbije dr Nebojša Stefanović i direktor policije Milorad Veljović položili su vence na spomen obeležja u Beogradu povodom obeležavanja Dana Ministarstva, slave i Dana policije.\nMinistar Stefanović položio je venac na spomen – ploču prvom ministru policije vojvodi Jakovu Nenadoviću, a direktor Veljović venac je položio kod beogradske Čukur česme, u znak sećanja na 1862. godinu, kada je srpska Žandarmerija, odigrala presudnu ulogu u sukobima na tom mestu.\nPrethodno, Slava Ministarstva – Trojice obeležena je svečanim sečenjem kolača u kabinetu ministra unutrašnjih poslova.\nZa ostvarene rezultate u 2014. godini, ministar Stefanović nagradio je 15 pripadnika Ministarstva unutrašnjih poslova pištoljima.\nIstakavši da je Ministarstvo od prošlogodišnjeg obeležavanja Dana policije kompaktnije i složnije, ministar Stefanović izrazio je uverenje da će to biti tendencija i u narednom periodu i da će Ministarstvo unutrašnjih poslova biti poznato po efikasnosti i dobrim ljudima koji u njemu rade.\n„Ljudi koji su danas primili priznanja dobili su ih za ozbiljna zalaganja u prethodnom periodu. U skladu sa reformama koje sprovodimo, trudićemo se da istaknemo najbolje, a time i damo podstrek drugima da ovakvu vrstu priznanja zasluže“, naglasio je ministar policije.\nStefanović je zahavalio direktoru policije Veljoviću i svim pripadnicima Ministarstva unutrašnjih poslova na posvećenosti i uloženim naporima u radu.\nU ime nagrađenih, načelnik Uprave za obezbeđenje određenih ličnosti i objekata Milan Glišović zahvalio je na priznanjima, istakavši da su ona plod zajedničkog truda svih pripadnika Ministarstva.\n„Nagrade pripadaju svim zaposlenim u Ministarstvu unutrašnjih poslova, koji su zajedno sa nama uspešno izvršavali postavljene zadatke . U narednom periodu radićemo kvalitetetnije“, rekao je Glišović ukazavši da je policija odlučna da se beskompromisno bori protiv terorizma, organizovanog i svih drugih vidova kriminala.\nPosthumno, ministar unutrašnjih poslova dr Nebojša Stefanović dodelio je plakete porodicama nastradalih pripadnika Ministarstva unutrašnjih poslova – Stevana Sinđelića i Damira Grubača.<\nRedakcija OČEKIVALI su da ću brzo umreti, ali ne umire mi se dok ne oslobodim Srbiju, poručio


Internu reviziju nije uspostavilo oko 80 odsto zdravstvenih ustanova | Državna revizorska institucija\nU javnom je interesu da zdravstvene ustanove preduzmu mere kako bi u što kraćem roku uspostavile funkcionalan sistem finansijskog upravljanja i kontrole (FUK) i efektivnu internu reviziju jer raspolažu značajnim javnim sredstvima, izjavio je danas dr Duško Pejović, predsednik Državne revizorske institucije i generalni državni revizor.\nDr Pejović je na konferenciji za medije, tokom predstavljanja Izveštaja o reviziji svrsishodnosti poslovanja „Efikasnost uspostavljanja interne finansijske kontrole u zdravstvenim ustanovama“, naglasio da internu reviziju nije uspostavilo 86 odsto zdravstvenih ustanova kod kojih je DRI od 2013. do 2019. godine sprovela revizije finansijskih izveštaja i pravilnosti poslovanja.\nZdravstvene ustanove nisu obezbedile odgovarajuću zaštitu od neovlašćenog pristupa sredstvima i informacijama, nisu usaglasile interne akte sa aktima više pravne snage, nisu donele interna akta ili da su ista nepotpuna i nisu donele procedure za veliki broj poslovnih procesa, rekao je dr Pejović.\nPrema rečima dr Pejovića, tekući rashodi i izdaci za 344 zdravstvene ustanove iznosili su 238 milijardi dinarau 2018. godini, što je činilo oko 11,5 odsto javnih rashoda Republike Srbije te godine.\nCilj revizije je bio da se ispita da li su preduzete adekvatne mere za uspostavljanje sistema interne finansijske kontrole u zdravstvenim ustanovama, poručio je dr Pejović.\nNatalija Paušić, državni revizor i vođa tima koji je sproveo reviziju je naglasila da je u cilju ekonomičnijeg, efikasnijeg i efektivnijeg trošenja sredstava izdvojenih za pružanje usluga zdravstvene zaštite, potrebno da zdravstvene ustanove uspostave efikasan sistem interne finansijske kontrole, uz edukaciju i podizanje svesti svih zaposlenih o odgovornosti za taj proces.\nU toku 2018. i 2019. godine niko od rukovodilaca i zaposlenih u zdravstvenim ustanovama koji su bili subjekti revizije DRI, a to su Dom zdravlja Voždovac, Opšta bolnica Sombor, Klinički centar Kragujevac i Institut za javno zdravlje Kragujevac, nije prošao obuke Centralne jedinice za harmonizaciju (CJH), istakla je Paušić.\nPrema rečima Paušić, zaključak revizije je i da zbog nedovoljnih kadrovskih kapaciteta zdravstvenih ustanova, kao i činjenice da nije utvrđen zakonski rok za uspostavljanje, zdravstvene ustanove - subjekti revizije, nisu uspostavili internu reviziju.\nOko 68 odsto ustanova koje nisu uspostavile internu reviziju kao najčešći i najznačajniji razlog navode nedostatak kadra, odnosno da nisu zaposleni interni revizori koji poseduju znanje i veštine za vršenje revizije unutar organizacije.\nIzveštaj o reviziji svrsishodnosti poslovanja „Efikasnost uspostavljanja interne finansijske kontrole u zdravstvenim ustanovama“ dostupan je OVDE.


ZVEZDA NA DOBITKU: Boaćiju plata 420.000 evra\n14.07.2018. 21:12h 14.07.2018. 21:12h\nNapadač iz Gane vraća se na Marakanu na jednogodišnju pozajmicu po povoljnim uslovima za crveno-bele\nRičmond Boaći se vraća u Crvenu zvezdu na velika vrata, čime je potvrđeno pisanje Kurira od četvrtka.\nNapadač iz Gane napustio je kineski Đangsu i dolazi u Beograd na jednogodišnju pozajmicu. Menadžment crveno-belih na čelu sa Zvezdanom Terzićem napravio je sjajan posao, pošto je izdejstvovao godišnju pozajmicu za 420.000 evra, koliko će Ričmond Boaći dobiti od Crvene zvezde. Na ovu sumu, klub će morati da plati još 75.000 evra za osiguranje igrača.\nNe treba zaboraviti da je Crvena zvezda u februaru zaradila na prodaji Boaćija u Đangsu čak 5,5 miliona evra. Ukoliko bi napadač iz Gane svojim golovima doveo Crvenu zvezdu do grupne faze Lige šampiona, ili Lige Evrope, ovakav posao bi se i višestruko isplatio.\nTrener Vladan Milojević raduje se povratku Ričmonda Boaćija jer je to fudbaler koji zna njegov sistem i neće mu biti potrebno mnogo vremena za privikavanje. Ukoliko Crvena zvezda eliminiše letonski Spartaks u utorak, Ričmond Boaći biće licenciran za narednu rundu Lige šampiona, gde crveno-beli čekaju pobednika iz duela litvanske Suduve i kiparskog Apoela.\nRičmond BoaćiCrvena zvezdafudbalĐangsu


Stefanović: Od svih laži najmonstruoznija da sam deo grupe zaverenika, spreman sam za poligraf - Izazov\nRadio-televizija Srbije\t 9. oktobra 2021. 11:40\n"Od svih laži koje su izrečene, ova je najmonstruoznija i neću su zaustaviti dok svaka pojedinačno ne bude razobličena", rekao je Stefanović.\nDodao je da je spreman da odmah ode na poligrafskog testiranje kako bi pokazo da je to što govori istina.\n"Ono što je najteže rečeno, a smišljeno sa ciljem da pokušaju da pokvare moj odnos sa predsednikom Vučićem je upravo laž da sam predvodnik nekakve grupe zaverenika direktno protiv predsednika, označen sam da radim direktno protiv predsednika svoje zemlje, da sam kršio zakon i da sam sve to radio u interesu ili za interese stranih država, od svih laži koje su izrečene ova je svakako najmonstuoznija i neću se zaustaviti dok svaka izrečena laž ne bude pojedinačno razobličena", naveo je Stefanović.\nŠto se tiče slučaja Jovanjica, Stefanović napominje da je on bio taj koji je izašao prvi na konferenciju za štampu i upravo pred medijima nakon nekoliko dana provere na kojim je insistirao i predsednik Vučić javno saopštio da ni Aleksandar ni Andrej Vučić nikada nisu bili u kontaktu sa Koluvijom, da nikada nisu imali telefonsku komunikaciju sa njima, da nikada nisu imali bilo kakve veze ni sa Jovanjicom ni sa Kuluvijom.\n"To što me je gospodin Radovanović optužio da radim protiv svoje zemlje i za račun neke druge države je svakako laž najvećih razmera i kao patriota i kao član Vlade ne mogu da dopustim da to prođe tako. Ove besmislice će morati da objasni pred nadležnim državnim organima, jer ja naprosto ne želim da pređem preko toga", istakao je Stefanović.\nRekao je da se nada da će to učiniti i oni koji iznose laži o njemu, dodavši da ga je "visoki policijski službenik Tomislav Radovanović bez ikakvih dokaza označio kao organizatora nekakvih paralalenih veza u MUP-u i da će te besmislice morati da objasni pred nadležnim organima".


Izgleda kao da nema načina da se spreči raspirivanje mržje, diskriminacija i vređanja u Srbiji! Niko iz vlasti ne reaguje ni na uvrede upoćene @MarinikaTepic i drugim ženama, od strane haškog optuženika Vojislava Šešelja!! – На вези\nIzgleda kao da nema načina da se spreči raspirivanje mržje, diskriminacija i vređanja u Srbiji! Niko iz vlasti ne reaguje ni na uvrede upoćene @MarinikaTepic i drugim ženama, od strane haškog optuženika Vojislava Šešelja!!\nIzgleda kao da nema načina da se spreči raspirivanje mržje, diskriminacija i vređanja u Srbiji!\nNiko iz vlasti ne reaguje ni na uvrede upoćene @MarinikaTepic i drugim ženama, od strane haškog optuženika Vojislava Šešelja!!\n← Тачи: Нећемо модел Јужног Тирола ни ЗСО са извршним овлашћењима\nИзвештај из Новорусије за последња 24 сата — 05. мај 2019. године →


Pred glasanje za Specijalni sud: Svi koji budu glasali za formiranje biće "izdajnici naroda" | KoSSev\nPred glasanje za Specijalni sud: Svi koji budu glasali za formiranje biće "izdajnici naroda"\nPonedeljak 03. avgust 2015, 09:05\nFoto: Lajmi.net/Musljiju i Hasani nakon prve sednice Skupštine na kojoj poslanici nisu glasali za formiranje suda\nZa manje od sat vremena poslanici kosovske skupštine glasaće po drugi put za formiranje Specijalnog suda. Međutim, stav kosovske opozicije – Inicijative za budućnost Kosova, Alijansa za budućnost Kosova i pokret Samoopredeljenje, ostaje nepromenjen, a sem što, po sopstvenom priznanju, neće ni ovaj put glasati za formiranje suda, kao prvu tačku dnevnog reda današnje sednice predložiće usvajanje "Rezolucije genocida Srbije na Kosovu". A pored toga što su neki od poslanika kosovske vladajuće koalicije – Demokratska partija Kosova i Demokratska liga Kosova, najavili da ni ovaj put neće glasati za sud, "ratni veterani" iz Oslobodilačke vojske Kosova sve one koji budu glasali za formiranje suda nazivaju "izdajnicima naroda".\nTri poslanika Tačijeve stranke najavilo da neće glasati za sud\nUprkos konsultacijama Tačija sa poslanicima svoje stranke, a za koje su kosovski mediji preneli da su bile preteće, to jest, da ukoliko poslanici ne budu glasali za Specijalni sud da će biti izbačeni iz stranke, te i sa glasačkog listića na mogućim prevremenim izborima, tri njegova poslanika je najavilo da ni danas neće glasati za Specijalni sud.\nPored Fljore Brovine iz Tačijeve PDK, iz iste stranke svoje "protiv" su najavili i Nait Hasani i Ganimete Musljiju.\n"Tražim da članovi kosovske skupštine ne odobre Specijalni sud i da se treba dati šansa da se izmeni njegova forma, jer je međunarodna zajednice spremna da je izmeni, ali to zahteva naš stav," rekao je Hasani, dodajući da ga nije briga ukoliko dobije "penale" u svojoj političkoj budućnosti.\n"Kao prvu tačku dnevnog reda sednice u ponedeljak predložićemo usvajanje Rezolucije, koja osuđuje srpski genocid na Kosovu, koji je Srbija vršila tokom rata na Kosovu 1998 - 1999 i to je veoma važno. Rezolucija sadrži i tačku koja znači da vlada mora da preduzme prioritetan put - tretiranje svih ratnih zločina bez izuzetka," rekao je juče šef poslaničke grupe Samoopredeljenja, Glauk Konjufca, za Radio Slobodna Evropa, dodajući da poslanici treba da odbiju formiranje Specijalnog suda.\n"Sada, vlada ponovno šalje Specijalni sud u Skupštinu i mislim da je politička moć na Kosovu ušla u novi ciklus koji bih nazvao diktaturom Vlade na Kosovu," rekao je on, podsećajući da je pitanje suda otišlo "mnogo dublje", da se pravila ne primenjuju i ne poštuju odluke Skupštine, niti Ustav, a da je "odluka skupštine konačna" i da je "volja izabranih predstavnika naroda odbila Specijalni sud na poslednjem glasanju."\nI predstavnici drugih stranaka kosovske opozicije, tvrde da je ponovno glasanje za Specijalni sud suprotno pravilima kosovskog parlamenta.\nOni koji glasaju za Specijalni sud: Izdajnici naroda\nA za udruženja "ratnih veterana", poslanici koji budu glasali u korist formiranja Specijalnog suda su "izdajnici naroda". Međutim, iako sigurni da sud neće biti formiran, najavljuju „radikalne mere“ u slučaju da se to i dogodi.\n„Predstavnik udruženja ratnih veterana - UĆK i OVL, Džavit Jašari, kaže da su oni kao veterani uvereni da će poslanici glasati protiv osnivanja ovog suda i istovremeno upozorava da će, ako se desi suprotno, oni imati radikalne mere,“ preneli su kosovski mediji.\n"Jašari ponavlja još jednom da poslanici neće glasati, posebno oni koji su dobili poverenje na nedavnim izborima, jer u suprotnom, kako je rekao, oni će biti 'izdajnici naroda'," dodaju ovi mediji.\nSkupština Kosova u ponedeljak glasa o Specijalnom sudu; "Rezolucija o genocidu Srbije na Kosovu" nije ušla u dnevni red\nUstavni amandmani za formiranje Specijalnog suda danas pred kosovskom vladom\nKosovo zvanično pokrenulo proceduru formiranja Specijalnog suda; ukloniti "taman oblak koji visi nad Kosovom" posle izveštaja Saveta Evrope


Grupa polaznika Škole ljudskih prava predložila je da se u 2007. godini iskoristi znanje koje su stekli na Školi i da im se pruži prilika da ga prenesu na druge. To je bio razlog da se projekat osmisli tako da uključi srednjoškolce u obrazovne aktivnosti Centra u nameri da se kroz organizovanje seminara o ljudskim pravima u nekoliko škola u Srbiji mladi obaveste o ideji ljudskih prava i da im se pruži podsticaj da aktivnije učestvuju u životu lokalnih zajednica.\nU periodu februar – mart 2007. godine organizovani su seminari u četiri grada u Srbiji (Požarevac, Jagodina, Zrenjanin i Vršac). Predavači su bili polaznici Škola ljudskih prava Beogradskog centra, a teme seminara su bile: zabrana diskriminacije (HIV/AIDS i seksualne manjine), tolerancija, prava deteta, pravo na zdravu životnu sredinu, ekonomska i socijalna prava, pravo na obrazovanje, sloboda izražavanja. Preko 200 srednjoškolaca učestvovalo je na seminarima. Posle održanih seminara tim Beogradskog centra je dalje sarađivao da grupama srednjoškolaca koji su se prijavili da osmisle teme i da učestvuju u debatama koje su se organizovale u svakoj od škola gde su održani seminari o ljudskim pravima. Kada su se grupe formirale saradnici Centra su održali dodatnu obuku i praktično radili sa srednjoškolcima u treningu za debate.\nU svakoj školi je organizovana debata na kojoj su učestvovali ne samo polaznici seminara već cela generacija učenika škole u kojoj je održan seminar. Cilj ovih debata je bio da se učenici osposobe da vode dijalog i da izraze svoje mišljenje. Ovo je takođe bila prilika da veći broj učenika učestvuje u diskusiji posle debata. Pobednici debata u svakoj od škola su se kvalifikovali za dalje takmičenje za nagradu. U maju 2007. godine održeno je takmičenje između pobedničkih timova iz sve četiri škole, da bi se na kraju dve ekipe kvalifikovale za finalno takmičenje. Na finalnom takmičenju pobedio je tim iz Zrenjanina i pobednici su kao nagradu otputovali u Prag na četiri dana.\nDrugi deo projekta realizovan je u jesen 2007. godine organizacijom Škole ljudskih prava Centar je izabrao učesnike na osnovu njihovih biografija, motivacionih pisama i intevjua. Program škole je sadržao oko 40 predavanja, debata, simulaciju suđenja i prezentacije. Učesnici su imali priliku da slušaju predavanja domaćih i međunarodnih stručnjaka koji se bave ljudskim pravima, međunarodnim pravom, međunarodnim odnosima i pravom međunarodnih organizacija, bezbednošću, pravosuđem, politikom, zaštitom životne sredine, slobode izražavanja i mnogim drugim. Učesnici su dobili korisne materijale, prezentacije, udžbenike i ostalu literaturu a jedan broj učesnika je nastavio da sarađuje sa Beogradskim centrom kroz volonterski program.


Dani odluke u Evrokupu - prvi deo - 24sedam\nDani odluke u Evrokupu – prvi deo\nPartizan sutra ima priliku da se plasira u plej-of, ali ne zavisi sve samo od njega\n2. mart 2021, 13:20\nPočinju dani odluke u Evrokupu. Košarkaši Partizana će sutra (20) igrati protiv italijanskog Trenta u meču posle koga bi mogli da se plasiraju u sledeću fazu, ali i da, što je mnogo manje izvesno završe takmiče u ovom evropskom takmičenju.\nPartizan će se kvalifikovati za plej-of već sutra ukoliko bude pobedio Trento, ali i uz uslov da francuski Metropoliten savlada Lokomotivu iz Kubanja. Sa druge strane crno-beli će završiti sezonu u Evrokupu ukoliko izgubi sa više od 28 poena, a francuski tim slavi. U slučaju da ruski klub slavi protiv Metropolitena rasplet će se odložiti za poslednje 6. kolo Top 16 faze.\nPosle četiri odigrana kola, i srpska i italijanska ekipa imaju učinak od po dve pobede i dva poraza, a uprkos brojnim problemima sa povredama igrača, crno-beli veruju u uspeh.\n– Ovaj deo mini priprema smo sa jednim delom ekipe odradili dobro, ali sa druge strane imamo mnogo povređenih igrača u timu. Uprkos tome, prilagodili smo se novonastaloj situaciji, vežbali smo akcije sa niskim četvorkama i nižim igračima na visokim pozicijama. Znamo kakva je situacija, ali igrači koji su zdravi, spremni su za borbu i daće sve od sebe na terenu. Mladi igrači doneli su novu energiju u tim i željni su da rade i napreduju, a sa njima radimo i individualno. Ostatak ekipe se takođe trudi, uz sve rotacije koje su bile potrebne da se izvrše – objašnjava trener Partizana Sašo Filipovski.\nIpak, i pored problema slovenački trener nema nameru da se preda.\n– Mislim da smo spremni i da možemo da odigramo dobru utakmicu. Za pobedu je potrebno da se igra vrhunska odbrana i da igramo kolektivno. Fundamenti odbrane će biti od presudnog značaja, jer Trento igra široko, ima pokretljive petice i četvorke koji šutiraju dobro za tri poena, ali i dosta igrača kreatora igre koji mogu da igraju jedan na jedan. Treba odigrati hrabro, disciplinovano, mladi igrači će doprineti svojim elanom i energijom i imaće šansu da pomognu svojoj ekipi. Kolektivnom igrom i borbenošću moramo da nadoknadimo izostanak igrača koji neće biti u timu na ovom meču – poručio je Filipovski.\nSvestan značaja utakmice je i mladi bek Partizana Uroš Trifunović.\n– I mi, kao i oni, imamo dve pobede i dva poraza u Evrokupu, s tim što smo ih na meču u Beogradu pobedili sa 28 razlike i tom pobedom ostvarili dobru prednost u odnosu na njih kada je u pitanju plasman u Top 8, što nam je cilj i daćemo sve od sebe da to i ostvarimo. Trento sigurno ima želju da nam se revanšira, ali verujem da smo ekipa koja može da ih pobedi dva puta i da imamo kvalitet za plasman u četvrtfinale. Dobro smo trenirali tokom pauze, imali smo vremena da korigujemo neke stvari, što u napadu i odbrani, što individualno. Ovo je za nas utakmica sezone i prilika da se pokažemo – objašnjava Uroš Trifunović.\nNa sutrašnjem meču u redovima crno-belih sigurno neće biti Vila Mozlija i Novice Veličkovića, a pod velikim znakom pitanja su i Erik Mika, kao i Markus Pejdž.\n"Možete do Tuzle na kafu": Auto-putem od Beograda do Tuzle za sat i 40 minuta


Premijer Srbije danas u Kraljevu na sednici kriznog štaba grada | Republika Srpska\nNaslovna Vijesti Premijer Srbije danas u Kraljevu na sednici kriznog štaba grada\nPremijer Srbije danas u Kraljevu na sednici kriznog štaba grada\nPredsednik Vlade Republike Srbije Mirko Cvetković posetiće danas Kraljevo, saopsstila je vladina Kancelarija za saradnju s medijima. Cvetković će sa ministrom za državnu upravu i lokalnu samoupravu Milanom Markovićem prisustvovati sednici kriznog sstaba grada, navedeno je u saopsstenju.\nPremijer Srbije izjavio je juče da će vlada iz različitih izvora obezbediti pomoć od gotovo milijardu dinara za saniranje posledica zemljotresa u Kraljevu.\nOn je, na konferenciji za novinare, istakao da je u roku do 24 sata od zemljotresa bila obezbedjena samo prva pomoć, a da će vlada obezbediti daleko veća sredstva. Cvetković je napomenuo da se do sada javila banka Saveta Evrope da ponudi odredjenu pomoć.\nSSef delegacije EU u Srbiji Vensan Dežer je rekao da će se sledeće nedelje sastati sa svim ambasadorima EU u Beogradu i da će se videti na koji način može da se pomogne ovom ugroženom području.\nGradonačelnik Kraljeva Ljubissa Simović rekao je novinarima da gradjevinska obnova Kraljeva mora biti zavrssena do kraja naredne godine.\n„Oni koji budu kazali da je ovo neskorman cilj, potpuno su u pravu, ali tako mora biti. Sve ssto se otegne na duže od godinu dana, biće rasipanje para, a takvih primera smo u Srbiji imali mnogo. Uveren sam da ćemo uz punu podrssku vlade Srbije taj cilj ostvariti“, rekao je sinoć Simović.


Džez festival od Beograda pravi prestonicu sveta\nTanjug 28. oktobra 2019. 11:18\nBEOGRAD – Veliki američki džez orkestar Mingus Big Band, sastavaljen od prvoklasnih njujorških muzičara saksofonista i flautista Čarls Lojd obeležili su sjajnim nastupima zatvaranje 35. Beogradskog džez festivala u Kombank dvorani.\nMingus Big Bend, sastavljen od vrhunskih istrumentalista pod umetničkim vođstvom Mingusove supruge Sju ne bavi se samo iščitavanjem zaostavštine legendarnog kontrabasiste, već je autentično tumači originalnim aranžmanima kompozicija iz Mingusovog opusa.\nNa efektan i na momente virtouzan način muzičari Mingus Big Benda dovodili su do euforije publiku u Kombank dvorani i na taj način nastavili tradiciju sjajnih nastupa benda koja datira od uvodnog izdanja festivala 1970. godine.\nDžezeri iz Njujorka nastupali su sa velikim uspehom i 1970. godine, 1972. i 1975, a manja formacija Mingus Dinastija obradovala je publiku Beogradskog džez festivala i 1982. godine.\nMingus Big Bend je sinoć predstavio presek svog repertoara koji ga je doveo u poziciju da bude čak sedam puta nominovan za Gremi nagradu.\nJakim aplauzima poštovaoci džeza u Kombank dvorani umeli su da nagrade solo deonice njujorških džezera, a ceo bend je isprećen ovacijama.\nU sjajnom raspoloženju publika u Kombank dvorani dočekala je nastup saksofoniste i flautiste Čarlsa Lojda koji je živa ikona džeza, jedan od najvećih lidera i improvizatora svih vremena, nepresušni mislilac i inovator.\nŽestina njegovih improvizacija obradovala je sinoć publiku u Kombank dvorani i podsetila na prethodne nastupe slavnog džezera u Beogradu.\nPosle dva nezaboravna koncerta na festivalu 2011. i 2014. godine, zakoračivši u devetu deceniju života sa nesmanjenom izvođačkom energijom, Lojd se vratio u Beograd u Beograd sa novom postavom, u kojoj zapaženu ulogu ima gitarista Marvin Sjuel.\nNa jesenjoj turneji Lojd je promovisao novi album Kindred Spirits, istražujući spojeve modernog džeza sa bluzom i spiritualima na radost publike u Beogradu.\nBeogradski džez festival godinama unazad predstavlja jedan od najvažnijih muzičkih događaja u ovom delu Evrope.\nPosvećena, radoznala i vrlo sposobna ekipa iz produkcije festivala koju predvodi umetnički direktor Vojislav Pantić uspeva u Beograd da dovede velikane džeza, ali mlade muzičare koji će to postati.\nNastup Dajan Rivs u okviru programa festivala pretvorio je Beograd u svetsku prestonicu džeza 24. oktobra.\nSlavni kompozitor filmske muzike Zoran Simjanović kazao je posle koncerta autentične džez dive da „od toga bolje ne može“.\nIz Kanade je na festiva stigla i Lajla Bjali sa svojim trijom za koju kažu da je nova Dajana Krol u šta se uverila publika u Velikoj sali Doma omladine na još jednoj „džez svetkovini“ što je i slogan ovogodišnjeg festivala.\nBeogradski džez festival ove godine će imati i program „Plus“, jer će večeras u Velikoj sali Doma omladine nastupiti jedan od najznačajnijih evropskih džez umetnika, vrhunski pijanista Ketil Bjernstad iz Norveške.


Vesti online / Scena / Šoubiznis / Rusija bojkotuje Eurosong zbog "gej" spota?!\nOvo nije prvi put da Rusi naprave dramu na Eurosongu\nIrska pesma za predstojeći Eurosong izazvala je "eksplozivnu" reakciju u Rusiji!\nPromotivni spot za pesmu "Together" Rajana O'Šonesija prikazuje dva mladića koji se drže za ruke, šetaju gradom i plešu, što se kosi sa striktnim ruskim pravilima o "zabrani gej propagande".\nRusija je najavila da neće na televiziji emitovati promotivni spot irskog takmičara, što bi, po pravilima organizatora, moglo da joj donese automatsku diskvalifikaciju i zabranu učešća na tri godine!\nO'Šonesi je na Twitteru rusku pretnju nazvao "blefom" i "urnebesno smešnom cenzurom".\nKasnije je tvitovao fotomontažu na kojoj se rukuje sa Vladimirom Putinom, i napisao "Iz Rusije s ljubavlju".\nNe postoji pravilo na nivou celog takmičenja, koje bi dozvolilo Rusiji da ne emituje samo jednu od svih pesama. Ako Rusi zaista budu bojkotovali irsku pesmu, EBU može da ih kazni diskvalifikacijom, novčanom kaznom ili zabranom učešća na takmičenju u trajanju do tri godine.\nOvo nije prvi put da Rusi naprave dramu na Eurosongu.\nKada je Austrija 2014. najavila Končitu Vurst, Rusija je razmatrala bojkotovanje takmičenja. A kada je Končita pobedila, tadašnji ministar kulture to je iskoristio da pozove na obustavljanje evrointegracija.


Bela kuća: Asad priprema novi hemijski napad - „platiće za to“ - Sputnjik Srbija\n07:23 27.06.2017 (osveženo 07:47 27.06.2017) Preuzmite kraći link\nBela kuća smatra da režim Bašara el Asada priprema novi hemijski napad i izjavljuje da će, ako ga izvede, cena za sirijsku vladu biti visoka, navodi se u medijskom saopštenju.\n„Sjedinjene Države vide potencijalne pripreme Asadovog režima za drugi napad hemijskim oružjem koji može dovesti do masovne pogibije civila, uključujući i nevinu decu. Akcije su slične onima koje su se izvodile uoči napada hemijskim oružjem 4. aprila 2017. godine“, navodi se u dokumentu.\nSirijska opozicija je saopštila da je 4. aprila poginulo osamdeset osoba, dok je dvesta ranjeno.\nU noći 7. aprila SAD su izvele napad raketama „tomahavk “na vazduhoplovnu bazu sirijske vojske Šairat. Napad je izveden pod izgovorom da se tamo postoji skladište hemijskih supstanci.


Košarkaši BiH pobjedom nad Bugarskom trijumfalno zaključili kvalifikacije za Eurobasket - Zenicablog\nKošarkaši BiH pobjedom nad Bugarskom trijumfalno zaključili kvalifikacije za Eurobasket- Košarkaška reprezentacija Bosne i Hercegovine pobjedom nad Bugarskom je zaključila veoma uspješne kvalifikacije za Eurobasket 2022. godine.\nNaša selekcija je u posljednjem meču kvalifikacione grupe H savladala Bugarsku rezultatom 80:61 i na taj način kvalifikacije zaključila sa impresivnim skorom 5-1, te se kao pobjednik grupe plasirala na Evropsko prvenstvo koje će biti održano iduće godine.\nReprezentacija BiH je u današnjem susretu u latvijskoj Rigi gdje se igrao posljednji “balon” vodila od prvog do posljednjeg napada na meču i ni u jednom trenutku trijumf izabranika Vedrana Bosnića nije dolazio u pitanje.\nPetorica košarkaša naše selekcije, koja je bila nominalni gost u ovom duelu, su postigla dvocifren broj poena.\nKenan Kamenjaš je ubacio 17 poena uz 14 skokova, John Roberson je postigao 13 poena uz 7 asistencija, Emir Sulejmanović je postigao 14 poena uz 9 skokova, a Ajdin Penava i Aleksandar Lazić su zabili po 10 poena.\nEurobasket će se održati u septembru 2022. godine u Češkoj, Gruziji, Italiji i Njemačkoj.\nRezultati reprezentacije BiH u kvalifikacijama: Latvija – BiH 61:62, BiH – Grčka 65:70, BiH – Bugarska 88:49, BiH – Latvija 79:73, Grčka – BiH 69:84, Bugarska – BiH 80:61.\nTagovibugarska kosarka Košarkaši BiH ks bih kvalifikacije reprezentacija\nFOTO: Poraz košarkaša Čelika u Laktašima od KK Igokea\nKošarkaši OKK Čelik ove subote gostuju u Laktašima kod KK Igokea u Ligi 6 za prvaka\nPoraz košarkaša Čelika u Trebinju


Rezervni sastav omladinske selekcije ubedljiv u prijateljskom meču sa Indijom - SportJunior\n14. septembra 2018. Anđela Stošić\tfudbal\nPosle turnira „Stevan Ćele Vilotić“ na kome je selektor Nenad Sakić ukazao poverenje proverenim snagama omladinske selekcije, danas je usledio test za uglavnom igrače iz dopunske selekcije generacije rođene 2000. godine. Rival je bila reprezentacija Indije, a u meču koji se igrao u Sportskom centru FSS u Staroj Pazovi, bolja je bila Srbija – 2:0 (1:0).\nStrelci su bili Bosić u 31. i Milijašević u 82. minutu, a selektor Nenad Sakić ukazao je poverenje sledećim igračima: Milojević, Radovanović, Jović, Jeličić, Đorić, Dejanović, Ristić, Vukićević, Milovanović, Milijašević, Bosić. U nastavku su igrali Knežević, Petrović, Trnavac, Stamenković, Kostić, Babić, Karaklajić i Bojić.\n← Kajakaši na regati Olimpijskih nada u Poljskoj\nPomozimo Dušanu! →\nPosle omladinki, blistale i kadetkinje, dobar remi sa Belgijom 2:2(1:0), Srbija u drugom krugu kvalifikacija za EP\n30. septembra 2017. Anđela Stošić\n5. oktobra 2018. Anđela Stošić


► Langbak: Nasilje i nejednakost u oblasti rada glavni problemi za žene u Srbiji\nDirektorka Evropskog instituta za rodnu ravnopravnost Virdžinija Langbak ocenila je da je Srbija ostvarila napredak u najnovijem Indeksu rodne ravnopravnosti tog instituta, ali da postoje stvari na kojima još treba raditi.\nU intervjuu agenciji Beta Langbak je posebno izdvojila da je i dalje prisutan problem nasilja nad ženama, ali i ukazala na problem segregacije u oblasti rada jer žene i dalje rade slabije plaćene poslove od mušakaraca.\n"Posle dve godine, rezultati Srbije su bolji. Mere koje je vlada primenila daju rezultate, i oni se najviše vide u oblasti donošenja političkih odluka, gde je fokus bio na pokušaju da se veći broj žena uključi u donošenje odluka, u skupštini ili vladi. Ipak, ne možemo da zanemarimo ili ignorišemo ono što nije toliko dobro", rekla je Langbak koja je u Beogradu predstavila novi Indeks rodne ravnopravnosti.\nKao najveću prepreku za veću ravnopravnost, Langbak je navela nasilje nad ženama.\nPrema njenim rečima, više od 45 odsto žena u Srbiji je navelo da su iskusile psihološko nasilje. Ona je izrazila nadu da će se srpska vlada pozabaviti tim kao i drugim oblicima nasilja nad ženama.\nDruga prepreka je, prema Langbak, često odbijanje muškaraca da se uključe u kućne poslove, a društvo i mediji treba da objasne da od uključivanja svi imaju koristi. Porodica je takođe i jedno od područja s najvećom nejednakošću u Srbiji.\n"Rad u porodici, ;rad koji se ne meri, ne nagrađuje i ne plaća, tu je nejednakost najveća jer, koliko razumem, srpski muškarci ne ;pomažu svojim partnerkama. Mislim da tu oni gube, a ne deca ili žena, jer uključenost pomaže da se ima ;zdraviji život i oslobađa od stresa", navela je ona.\nGovoreći o ženama na visokim funkcijama, Langbak je rekla da je u politici, kao i u svakoj drugoj oblasti, potrebno imati kritičnu masu.\n"Ako želimo promene moramo imati kritičnu masu, kako muškaraca u zdravstvu, socijalnim službama i drugim mestima gde su manjina, tako i žena u parlamentu ako želite da čujete njihov glas", navela je ona.\nPrema njenim rečima, uloga žena u društvu je tradicionalno određena i zna se šta društvo očekuje da žene rade i kako očekuje da se muškarci ponašaju.\n"Na primer, kada se planira zakon, ženama, ako ih je malo, nije ugodno da govore jer ih većina muškaraca neće čuti ili će ih ignorisati. Što ih ima više, znaće da mogu da se udruže, i razgovaraju i budu manje zastrašene. U tom smislu je kritična masa važna", navela je ona.\nLangbak je dodala da sama žena, čak i ako je na rukovodećoj poziciji, ne može sama da donosi sve odluke, te je neophodno da postoji podrška u okruženju.\nUpitana da oceni predstavljenost žena na visokim pozicijama u Srbiji, Langbak je rekla da postoji "dobar početak" ali da ima još da se radi na tome.\nOna je ocenila da i u Srbiji postoji trend, kao i u drugim evropskim zemljama, da se žene procentualno više zapošljavaju i veći broj ih ima visoko obrazovanje u odnosu na muškarce ali da i dalje rade slabije plaćene poslove, poput onih u umetnosti, društvenim naukama ili obrazovanju, i da je to još jedan izazov za Srbiju.\n"Mnogo se uloži u obrazovanje žena, a onda u IT sektoru, koji će u svim evropskim zemljama u budućnosti biti najveći i koji je dobro plaćen, u tehnologiji i mašinstvu su većinom muškarci", rekla je Langbak.\nPrema njenim rečima, primetna je neka vrsta segregacije, gde se žene grupišu u jednoj oblasti a muškarci u drugoj.\n"To se sve više dešava i pogoršava stanje, jer se žene ne odlučuju da se probijaju u muškim domenima kao što ni muškarci ne idu na društvene nauke, u zdravstvo ili obrazovanje", rekla je ona.\nLangbak je navela da su zakoni koje je Srbija usvojila dobar početak, ali da je neophodno da građani koji ne čitaju i ne moraju da razumeju zakone vide da postoje mere koje su rezultat tih zakona i da se putem njih stanje popravlja, kao i da bi se znalo u kom smeru se planira ići u određenoj oblasti, kao što je na primer borba protiv nasilja nad ženama.\n"Ako zakoni postoje, to znači da svi koji znaju za zakone očekuju neke standarde, da se zna šta nije dozvoljeno i kuda sve ide", rekla je Langbak.\nŽene su na putu da dostignu paritet u diplomatiji članica EU i zemalja Grupe 20, ali ne i među ambasadorima, a da bi ih bilo koliko i muškaraca u vojsci, biće im potrebno više stotina godina,...


Direktor Partizana iz fotelje pravac u klub | Beograd Noću\nDirektor Partizana iz fotelje pravac u klub\nKabare 13, vesti • 09. Mart 2014.\nDirektor Partizana iz fotelje pravac u klub.\nAlbert Nađ, koji je tačku na svoju fudbalsku igračku karijeru stavio u 34. godini, ne prestaje da obilazi klubove. Tako je ponovo posetio jedinstveni klub Kabare 13.\nFotografi portala beogradnocu.com ne propuštaju najbolja gradska dešavanja, pa su i oni ispratili popularnog bivšeg fudbalera i zabeležili veoma dobre fotografije, uživajući u vrhunskom provodu sa slavnim Nađom.\nO Albertovoj izuzetno bogatoj sportskoj karijeri sve se manje-više zna, a imajući u vidu funkciju koju trenutno obavlja, kao sportski direktor FK Partizana, njegova biografija sigurno će biti dopunjena u godinama koje slede.\nAlberta Nađa navikli smo u poslednje vreme da gledamo u odelu - na Partizanovom stadionu, tokom zvaničnih klupskih prezentacija, gde god je obavezno pojavljivanje člana UO crno-belih, odnosno kordinatora za sportska pitanja. Na toj funkciji je već više od godinu dana. U fotelju je uskočio praktično s terena, gde je bio aktivan do 2009, noseći dresove Partizana, Betisa, Ovijeda, Elčea, Rostova, Čukaričkog itd.\nOtkad je kopačke zamenio cipelama, ovaj nekadašnji reprezentativac Jugoslavije i Srbije i Crne Gore mnogo nam je interesantniji kada lopta miruje. Tako je bilo i sinoć, kada smo se družili sa njim u klubu Kabare 13, čiji je vlasnik bivši reprezentativac jugoslovenske hokejaške reperezentacije, Predrag Popović.\nNađu je to bila idealna prilika da malo pobegne od svakodnevne rutine, a nama da čitaoce beogradnocu.com upoznamo s njegovim malim delom života van fudbala. Pogledajte šarmantnog Alebrta Nađa i fotografije koje će vam preneti delić atmosfere koja se sinoć odvijala u sjajnom beogradskom klubu Kabare 13, na nastupu Crystal Benda.\nKlub Kabare 13 nesumnjivo postaje glavna stanica prestoničkog provoda, tako da na ovom mestu, sudeći po dosadašnjim dešavanjima, možete očekivati samo spektakl, vrhunski provod i nezaboravno uživanje. Proverite i vi zašto je klub Kabare 13 jedno od omiljenih mesta za provod poznatih. Večerasvas očekuje sjajna svirka uz Tonija Surovog i Maki, dok je utorak 11. mart, već uveliko poznato veče za turnir “Ne ljuti se čoveče”.\nDa ne biste propustili izuzetna dešavanja koja slede, obezbedite svoje mesto na vreme zbog jako velikog interesovanja. Rezervacije za sva dešavanja u klubu Kabare 13 možete izvršiti na vrlo jednostavan način, putem vašeg omiljenog vodiča kroz noćni život prestonice – beogradnocu.com. Svoj najluđi provod možete osigurati putem našeg korisničkog Call Centra 063 33 33 44, 063 34 34 33 ili Online. Rezervacije su besplatne, ali obavezne.\nA u iščekivanju ovih fenomenalnih dešavanja pogledajte našu galeriju fotografija, koja će vas nesumnjivo inspirisati da upravo Kabare 13 bude vaš izbor za noćni izlazak ovog vikenda, ali i u buduće. Ukoliko nas budete redovno pratili prvi ćete saznati sve najinteresantnije novosti o vodećim prestoničkim mestima i dešavanjima koja ne smete propustiti.


Grčka: Preminulo još 40 ljudi, novih slučajeva preko 900\nTanjug 5. januara 2021. 18:00\nATINA – U Grčkoj je od poslednjeg preseka potvrđeno 928 novih slučajeva korona virusa i 40 smrtnih slučajeva, saopštila je Nacionalna organizacija za javno zdravlje.\nMeđu novim slučajevima, 31 je potvrđen na graničnim prelazima, a od 145.453, koliko je zabeleženo od početka pandemije, 5.517 je u vezi sa putovanjima, dok je 42.416 povezano sa već potvrđenim slučajevima.\nNa respiratorima se nalazi 405 pacijenata prosečne starosti 68 godina, a 83,5 odsto boluje od pridruženih bolesti ili je starije od 70 godina, prenosi ANA.\nU zemlji u kojoj živi više od 10 miliona stanovnika do danas je preminuo 5.051 pacijent zaražen korona virusom. Njihova prosečna starost iznosi 79 godina, a 95,4 odsto bilo je starije od 70 godine ili je bolovalo od pridruženih bolesti.